Ιταλία: Περιορίζεται ο αριθμός των νεκρών - Το σχέδιο επιστροφής μετά το lockdown - ΘΕΜΑ...ΥΓΕΙΑΣ\nHome / ΕΙΔΗΣΕΙΣ / Ιταλία: Περιορίζεται ο αριθμός των νεκρών - Το σχέδιο επιστροφής μετά το lockdown\nΙταλία: Περιορίζεται ο αριθμός των νεκρών - Το σχέδιο επιστροφής μετά το lockdown\nΤους 21.645 έφθασαν οι νεκροί στην Ιταλία, με την κυβέρνηση να σχεδιάζει την επιβολή διαφορετικών ωραρίων λειτουργίας για δημόσιες υπηρεσίες, ιδιωτικές εταιρίες και βιομηχανίες σε ό,τι αφορά την προσπάθεια βαθμιαίας επιστροφής από το lockdown στην καθημερινότητα, από τις 4 Μαΐου και έπειτα, σύμφωνα με τον ιταλικό Τύπο.\nΟ συνολικός αριθμός των επιβεβαιωμένων κρουσμάτων κορονοϊού στην Ιταλία είναι 165.155, ενώ οι νεκροί έφτασαν τους 21.645.\nΠαράλληλα, 38.092 άνθρωποι έχουν ιαθεί. Την Τρίτη, το σύνολο κρουσμάτων του κορονοϊού ήταν 162.488 και είχαν χάσει την ζωή τους 21.067 άνθρωποι ενώ 37.130 είχαν θεραπευθεί.\nΠρόταση για παραλίες με… πλέξιγκλας εν μέσω κορονοϊούΔιάφορες ιδέες σκαρφίζονται οι Ιταλοί για να καταφέρουν να σώσουν την τουριστική σεζόν, εξασφαλίζοντας παράλληλα την προστασία των λουόμενων στις παραλίες εν μέσω της πανδημίας του κορονοϊού.


"Δεν θα δημιουργήσω PUBG 2", είπε ο δημιουργός του παιχνιδιού\nΚαιρός για νέα project.\nPosted 02/04/2019 6:37 μμ.\nΟ δημιουργός του PUBG, Brendan Greene, μίλησε για τα σχέδια του τώρα που αποχώρησε και επίσημα από το παιχνίδι.\nΜεταξύ άλλων λοιπόν είπε, σύμφωνα με το pcgamer:\n"Το ο τελευταίος που θα μείνει ζωντανός αποτέλεσε ένα φοβερό project, αλλά το έκανα ήδη μία φορά. Δεν σκοπεύω να φτιάξω ένα δεύτερο PUBG. Έχω ασχοληθεί αρκετά με το Battle Royale, είναι ο καιρός να ξεκινήσω κάτι καινούργιο."\nΟ Greene πάντως, παρότι αποσύρεται από την ενεργό δράση του παιχνιδιού, δεν εγκαταλείπει και την PUBG Corp, αφού λαμβάνει τα ηνία του νέου τομέα της εταιρείας με τίτλο PUBG Special Projects, ο οποίος θα εξερευνήσει νέους τρόπους που θα φέρουν την εταιρεία πιο κοντά στο κοινό της.\nΔεν υπάρχει, ωστόσο, κάποια υπόδειξη, ή έστω μία κατεύθυνση, στο πως θα προσπαθήσουν να το επιτύχουν αυτό. Για την ακρίβεια, ο συγκεκριμένος τομέας δεν υποχρεώνει καν τον Greene να ασχοληθεί με κάποιο νέο παιχνίδι. Ο ίδιος μάλιστα δήλωσε σχετικά με αυτό:\n"Όλο αυτό δεν το κάνουμε για το κέρδος. Εντάξει, κάποια στιγμή θα το κάνουμε αλλά αυτή την στιγμή θέλουμε περισσότερο να εξερευνήσουμε. Δεν υπάρχει κάποιο deadline, απλά θέλουμε μερικά χρόνια να δημιουργήσουμε κάτι που μας αρέσει με την ησυχία μας. Η βιομηχανία μας έχει γίνει πολύ δύσκολη, επομένως αισθανόμαστε πολύ τυχεροί που έχουμε αυτό το προνόμιο. Θα έχουμε λοιπόν το χρόνο που θέλουμε να εξερευνήσουμε."\nΠαρότι λοιπόν εγκαταλείπει το Battle Royale, o Greene έχει ένα όραμα γι΄αυτό. Θα ήθελε λοιπόν, όπως λέει και ο ίδιος, κάποια στιγμή να το δει να μεγαλώνει σαν esport, όπως επίσης και περισσότερες εταιρείες να δημιουργούν τα δικά τους αντίστοιχα παιχνίδια. Τόνισε μάλιστα ότι το Apex Legends, στο οποίο μάλιστα έρχεται να προστεθεί νέος παίκτης, αποτέλεσε μία φοβερή δουλειά. Οι υπεύθυνοι δεν φρόντισαν να υποσχεθούν τρομερές εμπειρίες, απλά το ανακοίνωσαν και έφεραν στους παίκτες ένα υπέροχο παιχνίδι.\nΓια το τέλος άφησε το καλύτερο, λέγοντας πως ό,τι και να σκεφτεί το PUBG Special Projects, θα είναι πολύ δύσκολο να φτάσει την επιτυχία του PUBG.\n"Το ξέρω, τη γ@@@@α. Όμως γι΄αυτό αισθάνομαι τόσο τυχερός που δουλεύω στη PUBG Corp."


Η Δημοτική Επιχείρηση Ύδρευσης-Αποχέτευσης Αλμωπίας, ενημερώνει τους κατοίκους της πόλης της Αριδαίας, ότι σήμερα 23-01-2018 , θα γίνει έκτακτη διακοπή νερού λόγω βλάβης που προκλήθηκε στο δίκτυο ύδρευσης , από εργασίες του νέου αποχετευτικού δικτύου, από τις 13:15 έως τις 16:00.\nΑνώνυμος 23 Ιανουαρίου 2018 - 3:03 μ.μ.\nΠολλά μπράβο στην δημοτική αρχή και τους εργαζόμενους σε αυτά τα μεγαλειώδη έργα.\nΜπράβο στην έγκαιρη και έγκυρη ενημέρωση.\nΜπράβο στην γρήγορη αποκατάσταση των βλαβών.\nΑς λένε οτι θέλουν για τις διακοπές νερού,είναι ασήμαντες, ούτε καλοκαίρι είναι ουτε ζέστη έχει.


Σάμαρης: Θέλουμε να γράψουμε ιστορία - Onsports.gr\nOnsports Team\t08 Μαρτίου 2017, 18:30\nCHAMPIONS LEAGUE / Μπενφίκα\t/ Μπορούσια Ντόρτμουντ\nΣάμαρης: Θέλουμε να γράψουμε ιστορία\nΟ μέσος της Μπενφίκα έκανε δηλώσεις για τον αγώνα με την Ντόρτμουντ στη Γερμανία.\nΟ Έλληνας μέσος τόνισε ότι αυτός και οι συμπαίκτες του δεν θα πρέπει να σκέφτονται το υπέρ τους 1-0 του πρώτου αγώνα, όταν ο Μήτρογλου είχε σκοράρει δίνοντας στην ομάδα της Πορτογαλίας προβάδισμα πρόκρισης.\n«Δεν έχουμε κερδίσει ποτέ; Δεν το ήξερα. Δεν κοιτάμε την προϊστορία, θέλουμε να γράψουμε ιστορία. Το σημαντικό είναι να προκριθούμε και θα μπούμε στο παιχνίδι χωρίς να σκεφτόμαστε το αποτέλεσμα του πρώτου αγώνα (νίκη με 1-0)», είπε αρχικά ο Σάμαρης.\nΑναφερόμενος στον πρώτο αγώνα, επεσήμανε:\n«Κάναμε κάποια λάθη που συνήθως δεν κάνουμε. Τώρα δεν μπορούμε να αφήσουμε τη Ντόρμουντ να κάνει το παιχνίδι που έκανε στην Πορτογαλία».\nΌσο για την ποιότητα που βγάζουν οι Γερμανοί στο παιχνίδι τους, ο Σάμαρης ήταν κατηγορηματικός: Σεβόμαστε, δε φοβόμαστε: «Η επιθετική ποιότητα της Ντόρτμουντ; Έχει πολλή ποιότητα, και τη σεβόμαστε, όπως άλλωστε σεβόμαστε και όλους τους αντιπάλους με τον ίδιο τρόπο. Δεν φοβόμαστε την επιθετική τους γραμμή, μόνο τη σεβόμαστε. Ξέρουμε ότι είναι καλοί».\n4 ώρες πριν Ολυμπιακός: Ιστορικό βράδυ με… διπλό επίτευγμα για τον Πρίντεζη!\n4 ώρες πριν «Τρέλα» Μαρινάκη στον Ολυμπιακό: Έδωσε πριμ μισό εκατομμύριο!\n4 ώρες πριν Μαρτίνς: «Καταπληκτικός ο κόσμος μας»\n4 ώρες πριν «Βράζουν» με τον διαιτητή στη Μίλαν!


12 Υγιεινή smoothies που θα λατρέψετε!- happygardener.gr\nΣυντάχθηκε από AdMHaGr στις 23/06/2021 . Καταχωρήθηκε στο Διατροφή, Υγιεινές Συνταγές.\nΤα smoothies προσφέρουν πληθώρα βιταμινών και φυτικών ινών, ενώ είναι ο ευκολότερος τρόπος να καταναλώνουμε τις απαραίτητες ποσότητες φρούτων και λαχανικών σε μια απαιτητική καθημερινότητα και ειδικά όταν δεν είναι το αγαπημένο μας γεύμα και το αποφεύγουμε.\nΔιαλέξαμε λοιπόν τις ωραιότερες συνταγές που πιστεύουν ότι καλύπτουν και τα πιο ιδιαίτερα γούστα!\nSmoothie Αποτοξίνωσης: πρόκειται για ένα smoothie γεμάτο βιταμίνη C και ενέργεια, ενώ καθαρίζει τον οργανισμό από τοξίνες. Θα χρειαστείτε 1 grapefruit κομμένο κομμάτια, 1 φλιτζανι κοκκινο λαχανο τριμμένο 1 μπανανα σε ροδελες και 1 ποτηρι μεταλλικο νερο. Βάζετε όλα τα συστατικά στο μπλέντερ και προσφέρετε με παγάκι ή χωρίς! Μπορείτε την μπανάνα να την έχετε στην κατάψυξη.\nSmoothie Ευεξίας: με υπέροχη γεύση και πανέμορφο χρώμα! Θα χρειαστείτε 1 καρότο, 1 παντζάρι, χυμό απο 1/2 grapefruit, 1 μανταρίνι, 1 κουταλιά τζιντζερ, 1/2 φλιτζάνι πράσινο τσάι. Βράζουμε για 5 λεπτά το κομμένο παντζάρι και το καρότο, αφήνουμε να κρυώσουν και προσθέτουμε όλα τα υλικά μαζί στο μπλέντερ με 6 παγάκια. Το παντζαρι πάει επίσης πολύ και με σπανάκι.\nSmoothie Πνευματικής Ανάτασης: βοηθάει στην καλύτερη συγκέντρωση, μνήμη και μειώνει την πνευματική κόπωση. Θα χρειαστείτε 3 καρότα, 2 ντομάτες 1 γλυκιά κόκκινη πιπεριά, 1 σκελίδα σκόρδο, 2 κλωναράκι σέλερι, 1/2 φλιτζάνι σπανάκι 1/2 καυτερή πιπεριά και 3-4 παγάκια. Τα βάζουμε στο μπλέντερ όλα μαζί και χτυπάμε για 5 λεπτά το πολύ. Το συγκεκριμένο smoothie μοιάζει πολύ με gazpacho!\nΔυναμωτικό Smoothie: ιδανικό άμα νιώθετε κόπωση ή εξάντληση για μεγάλα χρονικά διαστήματα! Βάλτε 1 φλιτζάνι πράσινο τσάι παγωμένο, 1 φλιτζάνι φρέσκο κόλιανδρο, 1 φλιτζάνι αγγούρι τριμμένο, 1 φλιτζάνι φρέσκο ανανά, χυμό από ένα λεμόνι, 1/2 αβοκάντο και 1 κουταλιά τζίντζερ τριμμένο. Το αβοκάντο είναι καλό να καταναλώνεται με λεμόνι καθώς βοηθάει πολύ στην καλύτερη απορρόφηση των θρεπτικών συσταιτκών του.\nΓλυκό και Θρεπτικό Smoothie: θα χρειαστείτε 2 φλιτζάνια φράουλες, 2 πιπεριές φλωρίνης, 1 μήλο, χυμό από 1 λεμόνι, λίγα παγάκια και προαιρετικά 1 κουταλάκι του γλυκού πιπέρι καγιέν. Είναι τόσο γευστικό το συγκεκριμένο Smoothie, που αρέσει και σε παιδάκια, αν δεν προσθέσουμε πιπέρι καγιέν!\nSmoothie με Βιταμίνη Κ: πηγή νεότητας για κάποιους η βιταμίνη Κ, θα χρειαστείτε 4 ακτινίδια, 1 αχλάδι, 1 φλιτζάνι κόλιανδρο, 1 φλιτζάνι ραπανάκια, 1 μπανάνα, 3-4 παγακια. Ο θαυματουργός κόλιανδρος και το αντιοξειδωτικό ακτινίδιο θα σας καταπλήξουν!\nSmoothie για Βελτίωση πεπτικού συστήματος: ιδανικό για δυσεντερία, δυσκοιλιότητα και ενοχλήσεις στομάχου. Βάλτε στο μπλέντερ 4-5 δαμάσκηνα αποξηραμένα, 1/2 φλιτζάνι γιαούρτι, 1 μπανάνα, 1/2 φλιτζάνι γάλα ή γάλα αμυδαλου και 3-4 παγάκια. Το γάλα με το γιαούρτι και τα δαμάσκηνα θέλουν πολύ χτύπημα ώστε να δέσουν μεταξύ τους τα υλικά!\nSmoothie Ρύθμισης Μεταβολισμού: ιδανικό για να χάσετε εύκολα κιλά, το συγκεκριμένο smoothie ενεργοποιεί τον μεταβολισμό! Χρειάζεστε 1 φλιτζάνι δαμάσκηνα, 1 φλιτζάνι νερό με 2 φακελάκια πράσινο τσάι, 1 κουταλιά κανέλα, 1 κουταλιά μέλι και 2-3 παγάκια από πράσινο τσάι. Τα δαμάσκηνα μπορούν να αντικατασταθούν από νεκταρίνια ή ροδάκινα επίσης.\nΑντιοξειδωτικό και χωνευτικό Smoothie: βάλτε στο μπλέντερ 1 φλιτζάνι πράσινο τσάι, 1 φλιτζάνι αγγούρι ψιλοκομμένο, 1 φλιτζάνι ανανά φρέσκο, 1/2 αβοκάντο, 1 κουταλία τζίντζερ και χυμό από 1/2 λεμόνι. Μπορούμε να προσθέσουμε 1 φλιτζάνι σπανάκι ή να αντικαταστήσουμε τον ανανά με μήλο.\nSmoothie – Κοκτέιλ βιταμινών: χρειάζεστε 2 φλιτζάνια φράουλες, 1 μικρό πορτοκάλι καθαρισμένο, 1 μπανάνα, 1 1/2 φλιτζάνι σπανάκι, 1 φλιτζάνι γάλα αμυγδάλου ή βρώμης και ξύσμα από μισό λεμόνι. Περιέχει βιταμίνες, μέταλλα, φυτικές ίνες και ιχνοστοιχεία απαραίτητα για την υγιή λειτουργία του οργανισμού!\nSmoothie superfoods: δοκιμάστε στο μπλέντερ 1/2 φλιτζάνι μύρτιλα κατεψυγμένα, 1/2 φλιτζάνι φράουλες, 1/4 φιτζάνι σπανάκι ή παντζάρι και 6 παγάκια πράσινο τσάι. Το μύρτιλο μπορεί να αντικατασταθεί από οποιοδήποτε φρούτο του δάσους!\nSmoothie Ενέργειας: ο πιο γλυκός συνδυασμός ενέργειας, με κανέλα, γλυκοπατάτα και πορτοκάλι! Θα χρειαστείτε 1 φλιτζάνι βρασμένη γλυκοπατάτα σε κομμάτια, 2 πορτοκάλια καθαρισμένα σε κομμάτια, και μισό κουταλάκι του γλυκού κανέλα. Τα χτυπάμε στο μπλεντερ και είναι έτοιμο το smoothie! Μπορείτε να αντικαταστήσετε το πορτοκάλι με οποιοδήποτε εσπεριδοειδές της προτίμησης σας!\nΔυναμωτικό Πρωϊνό: ξεκινήστε την ημέρα σας με ένα δυναμωτικό smoothie! Θα χρειαστείτε μια μπανάνα κομμένη σε φέτες, μια κούπα γάλα αμυγδάλου, μισο φλιτζάνι νιφάδες βρώμης, σαν βάση. Σε αυτή τη βάση μπορείτε να πειραματιστείτε ελεύθερα! Δοκιμάστε να προσθέσετε μέλι και ταχίνι, ή κακάο και φουντούκια, ενώ ιδανικά ταιριάζουν τα μούρα και οι φράουλες που δίνουν και ένα υπέροχο χρώμα!\nΔοκιμάστε τις ξεχωριστές αυτές συνταγές για μοναδικές και υγιεινές απολαύσεις!\nvegan συνταγές, υγιεινές συνταγές, υγιεινό πρωινό


Μέχρι τέλος Ιουνίου θα ολοκληρωθούν οι πανελλαδικές – Σε αναμονή για το… ανανεωμένο πρόγραμμα | KOZANILIFE.GR\nΣε αναμμένα κάρβουνα “κάθονται” χιλιάδες μαθητές και οι γονείς τους που περιμένουν από το υπουργείο Παιδείας τα νεότερα για το τι θα γίνει με τις πανελλαδικές εξετάσεις.\nΤο υπουργείο Παιδείας περιμένει ακόμη την επίσημη προκήρυξη των εκλογών για να ανακοινώσει τις αλλαγές που θα γίνουν στο πρόγραμμα.\nΣήμερα το πρωί ο πρωθυπουργός Παναγιώτης Πικραμμένος πήγε στο Υπουργείο Παιδείας όπου είχε συνάντηση με την υπουργό Αγγελική-Ευφροσύνη Κιάου.\nΑντικείμενο της επίσκεψης του πρωθυπουργού ήταν η ενημέρωση του, από πρώτο χέρι, σχετικά με τις προετοιμασίες για την διεξαγωγή των πανελλαδικών εξετάσεων, που αρχίζουν τη Δευτέρα.\nΗ υπουργός Παιδείας αναφερόμενη στη σύσκεψη με τον πρωθυπουργό, επισήμανε ότι του έδωσε και το τετράδιο του εξεταζομένου και πρόσθεσε: «Πράγματι είμαστε έτοιμοι από κάθε άποψη. Οι πανελλαδικές εξετάσεις είναι μια γιγάντια επιχείρηση. Επιστρατεύει εκπαιδευτικούς και υπηρεσίες. Το Υπουργείο ήταν ήδη προετοιμασμένο και οι υπηρεσίες του, τις οποίες ευχαριστώ. Δώσαμε στον πρωθυπουργό το τετράδιο των εξετάσεων στο οποίο γράφουν τα παιδιά και το οποίο ήδη βρίσκεται στα εξεταστικά κέντρα. Εύχομαι στα παιδιά καλή επιτυχία. Εύχομαι ψυχραιμία στους γονείς, γιατί έχω κι εγώ παιδιά, που έχουν τελειώσει πριν χρόνια, αλλά από εμάς εξαρτάται να τα στηρίξουμε και πιστεύω ότι όλα θα πάνε καλά. Εκτιμώ ότι όλα θα πάνε καλά».\nΣε ερώτηση αν θα ολοκληρωθούν οι εξετάσεις εντός του Ιουνίου, η υπουργός απάντησε: «Εχουμε πράγματι να αντιμετωπίσουμε και το αντιμετωπίσαμε το θέμα των εκλογών, εντός της εξεταστικής περιόδου. Θα ολοκληρωθούν οι εξετάσεις εντός του Ιουνίου και θα ολοκληρωθεί και η βαθμολόγηση εντός του Ιουνίου, έτσι ώστε να παραδοθεί η βαθμολογία και τα παιδιά να μπορέσουν να συμπληρώσουν τα μηχανογραφικά δελτία».\nΣε ερώτηση αν αυτό γίνεται για λόγους κόστους δεδομένου ότι αν ξεπεραστεί ο Ιούνιος θα πρέπει να καταβληθούν υπερωρίες η υπουργός απάντησε: «Αρα και αυτό είναι μία παράμετρος».\nΣτο σημείο αυτό παρενέβη και ο πρωθυπουργός λέγοντας: «Θα κινηθούμε προς την κατεύθυνση αυτή, διότι δεν μας περισσεύουν».\nΣε ερώτηση αν θα εξαιρεθούν τα βαθμολογικά κέντρα από τα εκλογικά κέντρα η υπουργός απάντησε: «Αυτό ναι, υπάρχει ήδη μία οδηγία από τις υπηρεσίες η οποία έχει εισακουστεί και μία εγκύκλιος έχει κυκλοφορήσει. Νομίζω ότι είναι 38 τα βαθμολογικά κέντρα, τα οποία δεν θα είναι εκλογικά. Θα εξαιρεθούν έτσι ώστε τα γραπτά εκεί να φυλάσσονται και οι βαθμολογητές θα συνεχίσουν να βαθμολογούν».\nΌμως μαθητές και γονείς δεν μπορούν να σχεδιάσουν τα περαιτέρω αν δεν βγει επίσημη ανακοίνωση του υπουργείου που θα ορίζει ποιες θα είναι αυτές οι αλλαγές.\nΠάντως ο πρωθυπουργός Π.Πικραμμένος μπαίνοντας στο γραφείο της υπουργού είπε: «Καλή δύναμη, καλή επιτυχία στις εξετάσεις. Η συνάντηση αυτή, σε αυτό ακριβώς αποσκοπεί: Να εξασφαλίσουμε τις προϋποθέσεις που θα μας διασφαλίσουν την ομαλή διεξαγωγή των Πανελληνίων Εξετάσεων και να μη δημιουργήσουμε κλίμα ανησυχίας στα παιδιά. Κι αυτό είναι το σημαντικό, γιατί πέρυσι έδωσε η κόρη μου και έχω από πρώτο χέρι την εμπειρία.»\nΟι εξετάσεις των ειδικών μαθημάτων είναι προγραμματισμένες να ξεκινήσουν στις 16 Ιουνίου και η Υγειονομική Εξέταση και Πρακτική Δοκιμασία των υποψηφίων για εισαγωγή στα Τμήματα Επιστήμης Φυσικής Αγωγής και Αθλητισμού (ΤΕΦΑΑ) θα διεξαχθεί περί τα μέσα Ιουνίου.\nΟι επαναληπτικές πανελλαδικές εξετάσεις των Γενικών Λυκείων αρχίζουν και αυτές στις 11 Ιουνίου 2012.\nΣτο τέλος κερδίζει πάντα… ο Ντρογκμπά – Πρωταθλήτρια Ευρώπης η Τσέλσι!


Ξαφνικό πρόβλημα με Ps one! | Retromaniax\nΚαι λεω ξαφνικο γιατι τελευταια φορα που ειχα παιξει πριν 2 - 3 χρονια λειτουργουσε κανονικα, πριν κανα μηνα που το εβαλα για να ξανα παιξω απλα δε διαβαζε τα cd, ειτε αυθεντικα ειτε οχι (τα μουσικα τα παιζει κανονικα!), ξερεις κανεις τι μπορει να παιζει;\nΚαι που οφείλεται αυτό Doctor?\nΟτι ειναι αναποδα μηχανηματα! Καποια μοντελα με προβλημα κεφαλης δουλευανε και ετσι...\nΟτι ειναι αναποδα μηχανηματα!\nΚαποια μοντελα με προβλημα κεφαλης δουλευανε και ετσι...\nΦαντάζομαι πως αν αλλάξει κεφαλή λύνεται και το πρόβλημα;\nΕιπε psone το οποιο δεν ειχε τα θεματα των fat psx με θερμοκρασιες. Για αρχη, μπατονετα και οινοπνευμα στο ματακι, μετα αλλαγη κεφαλης αν το προβλημα επιμεινει.\nΛες να φτιάξει και το πρόβλημα με το enemy zero για το Saturn που κολλάει το CD?\nΦθορά στον μηχανισμό της κεφαλής, που συνέβαινε στα παλιότερα μοντέλα αρκετά συχνά. Έβγαινε το laser ελαφρά out of alignment και δεν μπορούσε να διαβάσει σωστά. Η δράση της βαρύτητας στην ανάποδη θέση μάλλον πρέπει να έφερνε την κεφαλή σε καλύτερο alignment και δούλευε σωστά. Γνωστό θέμα και έχει πέσει πολύ γέλιο εις βάρος της Sony παλιότερα για το "feature" αυτό, οπότε δεν κρατήθηκα και το είπα.\nΑν και εδώ που τα λέμε, είναι κάτι τόσο απλό να δοκιμαστεί που δεν χάνει κανείς τίποτα να το δοκιμάσει...\nΓενικα το saturn που εχεις αργει να διαβασει τα δισκακια οταν το ξεκινας;\nΌχι δεν αργεί.Μια χαρά τα διαβάζει. Απλά στο Enemy Zero disc 1 κολλάει πάντα στο ίδιο σημείο στην εισαγωγή του παιχνιδιού.


Προσφορά για 20€ από 40€ για 1 ολοκληρωμένο ημιμόνιμο manicure (χρώμα η γαλλικό), 1 ολοκληρωμένο ημιμόνιμο pedicure (χρώμα η γαλλικό) και 1 σχηματισμό φρυδίων-Η-24€ από 40€ για τεχνητά νύχια με gel ή tips με βάψιμο σε χρώμα ή γαλλικό για λαμπερά και περιποιημένα άκρα στο κατάστημα La Petite Nails & Spa στο Παγκράτι.Έκπτωση 50%., Μανικιούρ, Παγκράτι,\nΤο κουπόνι ισχύει για 1 άτομο. Η προσφορά για τα 20€ από 40€ περιλαμβάνει: a. 1 ολοκληρωμένο ημιμόνιμο manicure(χρώμα ή γαλλικό), b. 1 ολοκληρωμένο ημιμόνιμο pedicure (χρώμα ή γαλλικό), c. 1 σχηματισμό φρυδιών. Η προσφορά για τα 24€ από 40€ περιλαμβάνει: Μία (1) τοποθέτηση νυχιών με gel ή tips με βάψιμο σε χρώμα ή γαλλικό και δώρο την πρώτη συντήρηση. Απαραίτητη η επίδειξη του κουπονιού σε εκτυπωμένη μορφή. Μπορεί να αγοραστεί απεριόριστος αριθμός κουπονιών. Τα κουπόνια μπορούν να χρησιμοποιηθούν αθροιστικά. Η προσφορά ισχύει αποκλειστικά και μόνο με την αγορά του κουπονιού από την bestofferz.gr. Η επιχείρηση δεν θα δεχτεί κανένα πελάτη με την τιμή προσφοράς χωρίς να έχει προηγηθεί αγορά του κουπονιού.


Πρόγραμμα Ισλαμικών Σπουδών: καλές προθέσεις, λανθασμένες μεθοδεύσεις | tet-a-tet.gr\n← Επιστροφή στο Ο ΦΠΑ θα καταβάλλεται στο Δημόσιο αφού εισπραχθεί\nΗ Volkswagen επιλέγει Ελλάδα για την παγκόσμια παρουσίαση του νέου Passat →\nΠρόγραμμα Ισλαμικών Σπουδών: καλές προθέσεις, λανθασμένες μεθοδεύσεις\nΔύο βουλευτές της Νέας Δημοκρατίας, ο Γιάννης Μιχελάκης και η Έλενα Ράπτη, προστέθηκαν προσφάτως στις πολλές φωνές διαμαρτυρίας κατά του Προγράμματος Ισλαμικών Σπουδών, το οποίο αποφάσισε ένας αριθμός καθηγητών του Τμήματος Θεολογίας του Αριστοτελείου Πανεπιστημίου Θεσσαλοινίκης.\nΗ απόφαση αυτή έχει βρει αντίθετο το άλλο Τμήμα της Θεολογικής Σχολής του ΑΠΘ, δηλαδή το Τμήμα Ποιμαντικής και Κοινωνικής Θεολογίας καθώς και τον Μητροπολίτη Θεσσαλονίκης κ. Άνθιμο και όλους τους κληρικούς της πόλεως. Είναι προφανές ότι πρόκειται για ένα θέμα, το οποίο διχάζει την τοπική κοινωνία και θα πρέπει να επανεξετασθεί από το Υπουργείο Παιδείας.\nΠριν θυμίσω τις ενστάσεις των δύο βουλευτών που προανέφερα, εκφράζω την απορία: Είχαμε στην Θεσσαλονίκη επί 40 χρόνια την Ειδική Παιδαγωγική Ακαδημία, τη γνωστή ως ΕΠΑΘ, η οποία εκπαίδευε δασκάλους για τα σχολεία της μειονότητας. Η Σχολή διέθετε καθηγητές που δίδασκαν το Ισλάμ, ώστε οι μουσουλμάνοι δάσκαλοι να διδάξουν τα Θρησκευτικά στους μουσουλμανόπαιδες της Θράκης. Η ΕΠΑΘ καταργήθηκε χωρίς δικαιολογία, αν και οι απόφοιτοί της στελέχωσαν τα σχολεία και τα τζαμιά της μειονότητας στη Θράκη. Αντί να μπερδεύουμε το Ισλάμ με την Ορθοδοξία, μπορούμε να επανιδρύσουμε την ΕΠΑΘ, η οποία θα μετατραπεί από τριετούς σε τετραετούς φοιτήσεως και θα στελεχωθεί από καθηγητές όλων των ειδικοτήτων. Έτσι θα έχουν επαρκή μόρφωση από ελληνικό ΑΕΙ οι θρησκευτικοί λειτουργοί της μειονότητος. Αυτή είναι πρακτική λύση και όχι η μετατροπή της Θεολογικής Σχολής Θεσσλονίκης σε πολυθρησκευτική, με εξομοίωση του Χριστού προς τον Μωάμεθ, με υποβάθμιση της Ορθοδοξίας, την οποία οφείλει να προβάλλει αυτή η Σχολή και με προώθηση ενός θρησκευτικού συγκρητισμού, ο οποίος σιγά- σιγά θα εξαπλωθεί στην κοινωνία μας.\nΟι σοβαρές διαφωνίες των δύο βουλευτών εστιάζονται στα ακόλουθα σημεία: Ο Γιάννης Μιχελάκης υπογραμμίζει ότι η εισδοχή Μουσουλμάνων φοιτητών σε μία Ορθόδοξη Θεολογική Σχολή μπορεί να οδηγήσει σε εντάσεις και συγκρούσεις. Οι Μουσουλμάνοι φοιτητές του Προγράμματος Ισλαμικών Σπουδών θα ζητήσουν να εξαφανισθεί ο Χριστός και οι εικόνες των Αγίων μας από τη Σχολή, να μην τελείται η Θεία Λειτουργία στο Παρεκκλήσιο ή -προσθέτω εγώ- να δημιουργηθεί τζαμί γι’ αυτούς. Ιδού εστία αναταραχής!\nΗ Έλενα Ράπτη επισημαίνει ότι σε όλη την Ευρώπη οι Θεολογικές Σχολές είναι αμιγώς Χριστιανικές και δεν αναμιγνύουν το Ισλάμ με τη Χριστιανική Θεολογία. Όπου υπάρχουν Τμήματα Ισλαμικών Σπουδών, αυτά λειτουργούν εντελώς ανεξάρτητα από τις Θεολογικές Σχολές των Χριστιανικών Κοινοτήτων. Προτείνει δε να ενταχθεί το υπό συζήτησιν Πρόγραμμα στη Φιλοσοφική Σχολή Θεσσαλονίκης, στην οποία ήδη λειτουργεί και Έδρα Εβραϊκών Σπουδών. Δηλαδή και οι δύο βουλευτές συμφωνούν με τον Μητροπολίτη ότι δεν είναι απορριπτέο το Πρόγραμμα ως ιδέα, αλλά απορριπτέα είναι η ένταξή του στο Τμήμα Θεολογίας του ΑΠΘ..\nΠροσθέτω ότι η Θεολογική παράδοση της Θεσσαλονίκης είναι σαφώς αντιρρητική προς το Ισλάμ. Οι Θεσσαλονικείς Άγιοι Κύριλλος και Μεθόδιος και ο Άγιος Γρηγόριος Παλαμάς, Αρχιεπίσκοπος της πόλεως τον ΙΔ΄ αιώνα, κατέγραψαν τις τρομερές δυσκολίες θεολογικού διαλόγου με το Ισλάμ. Ο δε Άγιος Νικάνωρ ο Θεσσαλονικεύς, ιδρυτής της Μονής Ζάβορδας, διέσωσε γύρω στο 1500 τη Δυτική Μακεδονία από τον εξισλαμισμό. Αυτή την παράδοση οφείλει να σεβασθεί το Τμήμα Θεολογίας Θεσσαλονίκης.


Συμβουλές για ανδρικό στυλ: Πως να φορέσεις τα παντελόνια joggers! - DogWay\nin Fashion DogWay\nby Woof 1.6k Views 21 Votes 0 Comments\nΤα τελευταία χρόνια τα joggers κάνουν όλο και πιο αισθητή την παρουσία τους στην ανδρική μόδα. Παρόλο που στις αρχές τα joggers δεν είχαν και πολύ καλή φήμη, τώρα αποτελούν ένα από τα καλύτερα παντελόνια για μια άνετη και αθλητική εμφάνιση. Κι αν νομίζεις πως δεν υπάρχει μεγάλη ποικιλία σε σχέδια για αυτό το ρούχο, η αλήθεια είναι ότι είναι πολύ πιο εύχρηστο από ότι νομίζεις και μπορείς να το φορέσεις πολύ εύκολα. Ας πάρουμε, όμως, τα πράγματα με την σειρά.\nΤα joggers σχεδιάστηκαν ως ένα αθλητικό ρούχο για να μπορείς να κάνεις γυμναστική, καθώς είναι άνετα και ελαφριά. Η ανδρική μόδα, όμως, εξελίσσεται και μπορείς να φορέσεις τα παντελόνια αυτά όπου κι αν βρίσκεσαι. Κι ενώ στο παρελθόν τα joggers ήταν αρκετά φαρδιά, τώρα μπορείς να βρεις και πιο στενά σχέδια τα οποία δείχνουν υπέροχα σε συνδυασμό με τα κατάλληλα ρούχα.\nΑντρικό ντύσιμο: Τα παντελόνια joggers και με τι να τα φορέσεις!\nJoggers + T-shirts\nΤα T-shirts είναι ένα ρούχο που φοριέται από τους άνδρες χειμώνα καλοκαίρι. Είναι άνετα και μπορείς να τα φορέσεις με όλα σχεδόν τα ρούχα. Επειδή είναι ένα casual ρούχο μπορείς να το συνδυάσεις άνετα με ένα παντελόνι jogger.\nΔοκίμασε να φορέσεις ένα απλό λευκό T-shirt και ένα μαύρο παντελόνι jogger (ή το αντίθετο) και θα έχεις ένα απίθανο look χωρίς κόπο. Ολοκλήρωσε την εμφάνιση σου με ένα ζευγάρι αθλητικά παπούτσια και θα έχεις ένα άνετο στυλ.\nΑν θέλεις μια πιο τολμηρή εμφάνιση, δοκίμασε να παίξεις με τα χρώματα και τα σχέδια στα ρούχα. Αν επιλέξεις ένα μπλουζάκι σε έντονες αποχρώσεις, προτίμησε το παντελόνι σου να έχει ουδέτερες αποχρώσεις.\nΕκτός, όμως, από ένα απλό και καθημερινό στυλ, μπορείς να συνδυάσεις τα joggers και το T-shirt με τέτοιο τρόπο ώστε να έχεις λίγο πιο επίσημη εμφάνιση. Επέλεξε ένα T-shirt και ένα παντελόνι ακριβώς στα μέτρα σου (όχι πολύ στενό για να μη μοιάζει με κολάν και σχετικά χαλαρό στον καβάλο για να υπάρχει άνεση). Καλό θα ήταν το μπλουζάκι να είναι 100% από βαμβάκι ενώ το παντελόνι να είναι στα μέτρα σου και φτιαγμένο από ένα υλικό, όπως το κοτλέ ύφασμα, για να μη φαίνεται ιδιαίτερα casual. Φόρεσε και ένα ζευγάρι μοκασίνια από suede και είσαι έτοιμος.\nJoggers + Polo μπλουζάκι\nΤα Polo μπλουζάκια είναι άμεσα συνδεδεμένα με την αθλητική εμφάνιση. Γι’ αυτό τον λόγο αποτελούν τον ιδανικό συνδυασμό με τα joggers. Κάνοντας τους σωστούς συνδυασμούς μπορείς να έχεις ένα ωραίο casual look.\nΣυνδύασε ένα Polo μπλουζάκι με ένα παντελόνι σε απαλές αποχρώσεις για να δίνεις την αίσθηση μιας πιο χαλαρής εμφάνισης. Πρόσθεσε μερικά αξεσουάρ και ένα ζευγάρι αθλητικά παπούτσια και δε χρειάζεσαι τίποτα άλλο.\nΓια ένα πιο επίσημο look με τα polo μπλουζάκια βεβαιώσου ότι τα χρώματα που επιλέγεις είναι ουδέτερα και το μπλουζάκι είναι στα μέτρα σου, σιδερωμένο και κουμπωμένο μέχρι επάνω. Όσο για τα joggers επέλεξε ένα ζευγάρι σε σκούρο χρώμα, όπως είναι το γκρι ή το μαύρο για να ταιριάζει με τη μπλούζα σου. Φόρεσε ένα ζευγάρι γυαλιά ηλίου και μοκασίνια για να έχεις μια εκλεπτυσμένη εμφάνιση.\nJoggers + Πουκάμισα\nΜπορείς να φορέσεις το πουκάμισο με διάφορους τρόπους και να έχεις μια επίσημη αλλά και μια πιο άνετη εμφάνιση. Για μια άνετη εμφάνιση προτίμησε να φορέσεις ένα κοντομάνικο πουκάμισο με ένα απλό ζευγάρι joggers. Συνδύασε τα με ένα αθλητικό παπούτσι ή με boat shoes και έχεις την τέλεια εμφάνιση. Μπορείς, αν θέλεις, να προσθέσεις και μερικά αξεσουάρ, όπως ένα καπέλο.\nΜε ένα μακρυμάνικο Oxford πουκάμισο, το συγκεκριμένο παντελόνι ταιριάζει τέλεια και μπορεί να κάνει την εμφάνιση σου αρκετά κομψή. Αν θέλεις να διατηρήσεις ένα αρκετό κομψό look, καλό θα ήταν να φορέσεις ένα ζευγάρι μοκασίνια. Αν, όμως, θέλεις να είσαι και λίγο άνετος, τότε θα σου πρότεινα ένα ζευγάρι αθλητικά.\nJoggers + Σακάκια\nΌποιο στυλ και να επιλέξεις, φρόντισε να το συμπληρώσεις σωστά επιλέγοντας το κατάλληλο σακάκι.\nΤα bomber jackets είναι ιδιαίτερα δημοφιλή σήμερα, και είναι ιδανικά για τα jogger παντελόνια σου καθώς προσθέτουν μια χαλαρή νότα στο ντύσιμο σου που τονίζει και το άνετο στυλ του παντελονιού.\nΤα τζιν μπουφάν μπορούν να σε βγάλουν από τη δύσκολη θέση. Αν έχεις επιλέξει μια άνετη και αθλητική εμφάνιση, τότε ένα τζιν σακάκι σε απαλές αποχρώσεις είναι αυτό ακριβώς που χρειάζεσαι.\nΜπορεί να είναι πιο δύσκολο, όμως είναι εξίσου εφικτό να έχεις μια κομψή εμφάνιση ακόμη και με ένα τζιν σακάκι. Επέλεξε ένα μπουφάν ραμμένο στα μέτρα σου και σε σκούρες αποχρώσεις για να ταιριάξει απόλυτα το σύνολο σου.\nΜόνο ανεπίσημα δε μπορείς να τα πεις τα biker jackets. Κι όμως παρά τις διαφορές τους, αν καταφέρεις να συνδυάσεις τα χρώματα διατηρώντας τους ίδιους τόνους, τότε θα έχεις τον τέλειο συνδυασμό. Διατήρησε τα χρώματα ουδέτερα επιλέγοντας σκούρες αποχρώσεις και στενές γραμμές.\nΤα σακάκια είναι πολύ εύχρηστα και μπορούν να φορεθούν σε διάφορες περιπτώσεις. Μπορεί να συνοδεύσει τέλεια ένα πουκάμισο και μια γραβάτα, αλλά μπορεί επίσης να συνδυαστεί και με joggers. Διατήρησε κι εδώ παρόμοια τα χρώματα και δοκίμασε να φορέσεις διαφορετικές υφές στα ρούχα σου για να έχεις ένα ενδιαφέρον οπτικά look.\nPrevious article Όταν άνθρωποι με ξεχωριστές ικανότητες υιοθετούν ένα αδέσποτο ζωάκι και όχι μόνο…\nNext article 16 συμβουλές για τη στάση του σώματος, που εκπέμπουν αυτοπεποίθηση!\nMore From: Fashion DogWay\nby Woof updated 25 Ιουλίου 2020, 02:13\nΤα κιμoνό αλλιώς. Η Εβδομάδα Μόδας του Τόκιο εντυπωσιάζει – ΕΙΚΟΝΕΣ\nby Woof updated 27 Ιουλίου 2020, 23:07\nby Woof updated 18 Αυγούστου 2020, 21:19\nby Woof updated 17 Μαΐου 2020, 16:04\nΌταν άνθρωποι με ξεχωριστές ικανότητες υιοθετούν ένα αδέσποτο ζωάκι και όχι μόνο…\n16 συμβουλές για τη στάση του σώματος, που εκπέμπουν αυτοπεποίθηση!


gianninasports: Συνεχίζει ο ΠΑΣ να χάνει βαθμούς και να προβληματίζει\nΗ απώλεια των δύο βαθμών αλλά και η εμφάνιση της ομάδας, είχαν ως αποτέλεσμα στο τέλος να υπάρξουν αποδοκιμασίες από μερίδα φιλάθλων. Η ήττα από τον Παναιτωλικό στα Γιάννινα και η σημερινή ισοπαλία με τη Λαμία, είναι απώλειες που στοιχίζουν ακριβά.\nΟ ΠΑΣ έδειξε και πάλι τις γνωστές του αδυναμίες, όπου οι παίκτες του δυσκολεύονται να βρεθούν στο γήπεδο, δεν υπάρχουν συνδυασμοί και σωστή ανάπτυξη του παιχνιδιού, με αδυναμίες στο δημιουργικό αλλά και εκτελεστικό κομμάτι. Αν δεν αλλάξουν τα πράγματα και η εικόνα της ομάδας, θα υπάρξουν προβλήματα στη συνέχεια. Ήδη με τις απώλειες αυτές έχει πλησιάσει στην καυτή ζώνη του υποβιβασμού. Ευτυχώς έχουν απώλειες και οι άλλες ομάδες, οπότε είναι σε μια κατάσταση που μπορεί να αναστραφεί.\nΤέταρτος διαιτητής ο Κωνσταντίνος Κοτσάνης (Δράμας) και παρατηρητής ο Αλέξανδρος Τικόζογλου (Μακεδονίας).Ο ρέφερι έκανε κάποια λάθη αλλά δεν έγινε η καθοριστική φάση που να αλλοιώσει την εικόνα του αγώνα.


Άγριες Μέλισσες: Δείτε τι θα γίνει στο επόμενο επεισόδιο (4-5) – τρέιλερ - Soknews\nby Αννα Μακρή Μάι 4, 2021, 11:42 πμ\nκόσμος του Μελέτη καταρρέει μαθαίνοντας το αποτρόπαιο έγκλημα του Δούκα… όμως μια ακόμα αποκάλυψη θα τον συγκλονίσει… Ποια θα είναι η επόμενη κίνησή του; H Ανέτ καταρρακώνεται μόλις πληροφορείται τα άσχημα νέα. Στο μοδιστράδικο οι γυναίκες βρίσκονται σε πυρετό εργασίας ενώ η Ασημίνα αναλαμβάνει να βοηθήσει κι εκείνη στο νέο εγχείρημα της Ουρανίας. O Νικηφόρος παίρνει τον γιο του και φεύγει για τη Λάρισα όμως το εγχείρημά του δεν πάει όπως το υπολόγιζε…Ο Μιλτιάδης προχωράει το σχέδιο εξαπάτησης του Δούκα, προκαλώντας την οργή του Λάμπρου… Ο Αλέξης έρχεται αντιμέτωπος με την Πηνελόπη. Θα καταφέρει ν’ αποσπάσει απ’ το στόμα της το ένοχο μυστικό; Μια άγρια συμπλοκή στη μέση του χωριού, θα φέρει καινούρια αναστάτωση στο σπίτι των Σεβαστών…\nPrevious article Ανέκδοτο: Η ψησταριά\nNext article Survivor: Άφωνος ο Καλίδης με το φιλί Ηλία και Τριαντάφυλλου: Με γελούν τα αυτιά μου


Trend Alert: Rayban Clubmaster - Oh, So Chic!\nΣύμβολο του αντικομφορμιστικού πνεύματος της διανόησης των’60s, τα Clubmaster μάλλον θα είναι τα επόμενα Wayfarers. Εξάλλου, τα δύο μοντέλα συνδέουν αρκετά κοινά σημεία όπως 1. η προσοχή στη σχεδιαστική λεπτομέρεια (ό,τι χαρακτηρίζει ένα γνήσιο classic), 2. το iconic όσο και ευέλικτο look (συντηρητικό και σοφιστικέ σε ίσες δόσεις). Εκτός από το μαύρο της Lindsay Lohan, το μοντέλο υπάρχει και σε ταρταρούγα. Τα έχουν επίσης φορέσει ήδη οι Sienna Miller, Kirsten Dunst, Mischa Barton.\nFASHION NEWS, STAR PIC(K)S, ΟΙ ΕΜΜΟΝΕΣ ΜΑΣ


Η Μαρίνα Ασλάνογλου συγκλονίζει: «Μέσα σε εννέα μήνες έκανα τρεις εξωσωματικές» - Clickmag.gr\nΗ καταξιωμένη ηθοποιός Μαρίνα Ασλάνογλου εξομολογείται στο People κόσα πέρασε μέχρι να κρατήσει στην αγκαλιά της τον 20 μηνών σήμερα γιο της.\nΔιάβασε ένα απόσπασμα από τη συνέντευξη που παραχώρησε στη Φανή Πλατσατούρα και φιλοξενείται στο People που κυκλοφορεί αυτή την Κυριακή 17/11 με το Έθνος της Κυριακής.\nΓια μένα, η πρώτη εξωσωματική είναι σχεδόν πάντα διερευνητική. Φυσικά, υπάρχουν γυναίκες που έχουν μείνει έγκυες με την πρώτη. Υπάρχουν όμως και άλλες στις οποίες δεν λειτουργούν σωστά οι ορμόνες, πρέπει ενδεχομένως να αυξηθούν οι δόσεις ή να σου χορηγήσουν άλλα φάρμακα. Όλα πηγαίνουν βάσει πρωτοκόλλου. Το πιο δύσκολο κομμάτι όμως, αυτό που δεν αντέχεις, είναι η μέρα που σου παίρνουν αίμα και σε ενημερώνουν πως το μεσημέρι θα έχουν βγει τα αποτελέσματα για το αν είσαι έγκυος ή όχι. Προσωπικά, στην πρώτη εξωσωματική ήμουν πάρα πολύ αγχωμένη. Και όταν με πήραν τηλέφωνο και μου είπαν «κυρία Ασλάνογλου, δυστυχώς δεν είστε έγκυος» έριξα πολύ κλάμα. Εντωμεταξύ, το τηλεφώνημα με πέτυχε στον δρόμο, την ώρα που οδηγούσα. Σταμάτησα στην άκρη και αφού ηρέμησα, είπα στον εαυτό μου: «Δεν τελείωσε η ζωή, θα προσπαθήσεις ξανά». Ξαναπήρα δύναμη και δεν εγκατέλειψα την προσπάθεια. Ωστόσο, απέτυχε και η δεύτερη εξωσωματική.\nΔιαβάστε ακόμα: Έτσι ήταν η Σταρ Ελλάς Ιωάννα Μπέλλα πριν τις πλαστικές (ΦΩΤΟ)\nΚαθ’ όλη τη διάρκεια της τρίτης προσπάθειας φρόντισα να είμαι πολύ ψύχραιμη. Τα αποτελέσματα θα έβγαιναν το μεσημέρι της 14ης Ιουλίου του 2017, τη μέρα γενεθλίων του άντρα μου. Mέχρι τελευταία στιγμή αναρωτιόμασταν αν θα κάνουμε γενέθλια ή όχι. Είχε έρθει στο σπίτι και ο καλύτερός μου φίλος, ο Δημήτρης, για συμπαράσταση. Ο άντρας μου πήγαινε πάνω-κάτω. Κάποια στιγμή με έπιασε και μου είπε «Θέλω να είσαι προετοιμασμένη για όλα». Είχε προηγηθεί ένα άσχημο νέο, ένας πολύ καλός φίλος του Δήμου έφυγε εκείνη τη μέρα από τη ζωή. Μέσα μου σκέφτηκα πως «ήρθε μια κακή είδηση, θα ‘ρθει και μια καλή, δεν μπορεί!». Στις 3.15 χτύπησε τελικά το τηλέφωνο για τα αποτελέσματα και με είπαν από το «Γέννημα», το κέντρο εξωσωματικής γονιμοποίησης, ότι «κυρία Ασλάνογλου, συγχαρητήρια, είστε έγκυος».\nΟ άντρας μου με τον φίλο μας άρχισαν να ουρλιάζουν από τη χαρά τους, εγώ κλείστηκα στο μπάνιο γιατί δεν άκουγα τι μου έλεγε ο γιατρός μου, ο κ. Ευριπίδης Μαντούδης. «Μαρίνα, η κάθε μέρα που περνά από εδώ και πέρα είναι μια διαφορετική μέρα. Μέχρι να ξεπεράσουμε το πρώτο κρίσιμο τρίμηνο, δεν θα θεωρείς τίποτα δεδομένο» μου είπε.\nΔιαβάστε ακόμα: Αποκάλυψη «βόμβα» για χωρισμό Σολωμού – Μουζουράκη! Νέα σχέση για τον Πάνο; Η ξανθιά που είναι πλέον στην ζωή του…\nRelated Topics:εξωσωματικές, ηθοποιός, Μαρίνα Ασλάνογλου\nΟ Ευθύμης Ζησάκης κάνει νέα αρχή στη ζωή του – Η δημόσια ανακοίνωση


Trends and Details – Lingerie & Homewear (part.2) – Mediterranean Cosmos\nH Νάσια Παπαδοπούλου, Editor in Chief του Mediterranean Cosmos Magazine, ανακαλύπτει εσώρουχα, πυτζάμες και homewear για όλη την οικογένεια!\nΌλοι θέλουμε και μπορούμε τόσο στην καθημερινότητά μας, όσο και στο σπίτι μας να νιώθουμε άνετοι και cozy! Αγκαλιάζουμε τον sexy εαυτό μας και επιλέγουμε elegant υφάσματα και όμορφες δαντέλες! Αγαπάμε τις ζεστές πυτζαμούλες και τις χουχουλιάρικες ρομπίτσες για μια χειμωνιάτικη περίοδο όλο ζεστασιά!\nΓια το απόλυτο οικογενειακό σκηνικό επιλέγουμε matchy σχέδια για μικρούς και μεγάλους! Τι πιο cute από μπαμπά, μαμά και παιδάκια ασορτί να βλέπουν την αγαπημένη τους ταινία!\nΟι άντρες τολμήστε να βάλετε υπέροχα και παιχνιδιάρικα σχέδια στα εσώρουχά σας, αλλά και στις πυτζάμες σας! Για τους πιο casual τύπους, θα βρείτε εκπληκτικά multipacks με πολλά από όσα χρειάζεστε. Απαραίτητα για το χειμώνα φυσικά τα καλσόν και οι καλτσούλες. Μπορείτε να επιλέξετε απλά μοτίβα ή σχέδια που θα μεταμορφώσουν τα πόδια σας σε έργο τέχνης! Δεν θα μπορούσαν να λείπουν φυσικά και οι αγαπημένοι μας ήρωες της Disney που και τη φετινή χρονιά έχουν την τιμητική τους!


Ο Θρύλος τσεκάρει τον Κουγιατέ (videos) - Ποδόσφαιρο - gavros.gr\nΟ Θρύλος τσεκάρει τον Κουγιατέ (videos)\nΚυριακή, 29 Μαρτίου 2020 - 10:06\nΈνα νέο όνομα μπαίνει στη ζωή μας. Ένα όνομα το οποίο όπως όλα δείχνουν, θα μας απασχολήσει στο μέλλον. Το όνομα του Μπουμπακάρ Κουγιατέ ή «Κίκι». Ο θηριώδης, νεαρός σέντερ μπακ της Τρουά, έχει μπει, σύμφωνα με τον Κόκκκινο Πρωταθλητή (με το θέμα ασχολήθηκε και το France Football), στο μάτι του Φρανσουά Μοδέστο και ο Ολυμπιακός αναμένεται να ασχοληθεί μαζί του.\nΟ 23χρονος αμυντικός παίζει στο κέντρο της άμυνας, αλλά και ως αμυντικός χαφ. Είναι ψηλός (1,93 μ.) και παρόλα αυτά έχει τεχνική κατάρτιση, αλλά και έφεση στο σκοράρισμα. Είναι εξελίξιμος, έχει ήδη παραστάσεις από την Ευρώπη, αφού πριν την Τρουά και τη Ligue 2 είχε φορές και τη φανέλα της Σπόρτινγκ Λισαβόνας, αγωνιζόμενος στη δεύτερη ομάδα της.\nΌλα δείχνουν ότι ο παίκτης αρέσει στο λιμάνι, ενώ είναι γεγονός ότι… του πάει του Ολυμπιακού η Γαλλία, η οποία του δίνει τη δυνατότητα να «βγάζει» παίκτες. Δείτε Σισέ, Μπα, Καμαρά… Υπάρχει και ο Φοντέ Καμαρά, που παίζει δανεικός επίσης στη Γαλλία. Οι σχέσεις του Ολυμπιακού με την αγορά διαρκώς βελτιώνονται και όσο αυτό συμβαίνει, τόσο θα βγαίνουν «λαβράκια» τα οποία θα έρχονται προς τα μέρη μας. Ο Μπουμπακάρ είναι ένας ταλαντούχος παίκτης με πολλά προσόντα και δεν αποκλείεται, όταν η πανδημία υποχωρήσει και σιγά-σιγά το ποδόσφαιρο επιστρέψει σε μια κανονικότητα, ο Ολυμπιακός να κάνει κίνηση για να τον αποκτήσει.\nΔείτε δύο γκολ του νεαρού Κουγιατέ:\nΗ επόμενη ημέρα στον Ολυμπιακό και στο παγκόσμιο ποδόσφαιρο, συνολικά, επιτάσσουν διατήρηση συνοχής και σταθερότητα.\nΔεν χάνεται… Υπέροχα πλάνα από τον Πειραιά μας, την πόλη του Θρύλου. Το Καραϊσκάκη και το ΣΕΦ από ψηλά!\nΟ Ομάρ δεν είναι μόνο… τάκλιν (video)\nΤεχνική κατάρτιση που θα ζήλευε και ο… Φορτούνης, από τον Νορβηγό δεξιό μπακ.\nΣκληρή δουλειά από τον Σουντανί! (video)\nO Αλγερινός άσος του Ολυμπιακού συνεχίζει χωρίς... φρένο την αποθεραπεία του, από το Ζάγκρεμπ της Κροατίας...


Αττάλεια | Απόψεις για τη Μονή Βατοπαιδίου (και όχι μόνο)\nΑναρτήθηκε στις Ανακοινώσεις, Ειδήσεις, Εκκλησιαστικά. Ετικέτες: Άγιος Γεώργιος Αλάγιας, Αττάλεια, Πισιδία. Leave a Comment »\nΚάποια μέρα δεν ξέρουμε πως και γιατί αναφώνησε ο Αθανάσιος την έκφραση λάϊ λαλά το οποίο στα τούρκικα σημαίνει Δόξα τω Θεώ. Αμέσως τότε τον άρπαξαν, τον πήγαν στο δικαστήριο και εκεί ψευδομαρτύρησαν ότι αποδέχτηκε δημόσια το Ισλάμ. Ο Άγιος τους απάντησε ότι ο λόγος που είπε δεν είναι χαρακτηριστικό μόνο της πίστης τους, είναι απλά δοξολογία του Θεού και μπορεί να το λέει ο πιστός κάθε θρησκείας. Εκείνοι επέμεναν ότι αρνήθηκε τον Χριστό και έγινε μουσουλμάνος. Ο Άγιος τους έλεγε ότι ψεύδονται και ότι προτιμά μύριους θανάτους παρά να αρνηθεί την πίστη του. Διαβάστε τη συνέχεια του άρθρου »\nΑναρτήθηκε στις 01 Ιανουάριος, Θεολογία. Ετικέτες: Άγιος Νεομάρτυς Αθανάσιος, Αττάλεια, Βασανιστήρια, Δόξα τω Θεώ, Πίστη, Σμύρνη, άγιος μάρτυρας, δοξολογία, λάϊ λαλά, λείψανο. Leave a Comment »\nΗ προσφορά του Μητροπολίτη Ειρηνουπόλως και Βατοπαιδίου Γρηγορίου (19ος αιώνας) στην εκπαίδευση των Ελληνοπαίδων της Αττάλειας της Μικράς Ασίας\n5 Αυγούστου, 2011 — Zpap\nΟ Μητροπολίτης Ειρηνουπόλεως και Βατοπαιδίου κυρός Γρηγόριος\nΤην εκπαίδευση των Ελληνοπαίδων της Μικράς Ασίας, κατά την Τουρκοκρατία μέχρι τον ξεριζωμό, είχε αναλάβει το Οικουμενικό Πατριαρχείο, μέσω των Ιεραρχών του, των Ιερέων και Μοναχών, σε συνεργασία πάντοτε με τις Ελληνορθόδοξες Κοινότητες. Κατά συνέπειαν ο Μητροπολίτης Πισιδίας, Έξαρχος Σίδης, Μύρων, Ατταλείας είχε τη γενική ευθύνη εκπαίδευσης όλων των Κοινοτήτων της Πισιδίας, Λυκίας και Παμφυλίας. Ως εκ τούτου ο,τι ίσχυε για την Αττάλεια ίσχυε και για όλες τις άλλες πόλεις και χωριά. Διαβάστε τη συνέχεια του άρθρου »\nΑναρτήθηκε στις Ιστορία, Τέχνες και πολιτισμός, Το έργο της Μονής. Ετικέτες: Αττάλεια, Μητροπολίτης Πισιδίας Σωτήριος, Μητροπολίτηε Ειρηνουπόλεως & Βατοπαιδίου Γρηγόριος, Χάρης Σαπουντζάκης, γκέτο. Leave a Comment »


Με «μακεδονική» ποίηση ευχήθηκε ο Τσίπρας στον Ζάεφ! - tomanifesto.gr\nΒουλή: Εγκρίθηκε το ακαταδίωκτο για τα μέλη της...\nΤζόκερ: Νέο τζακ ποτ\nΗ Εφές “πάτησε” τη Ρεάλ\nΚεραμέως: Πιθανό να ανοίξουν τα σχολεία νωρίτερα τον...\nΧαϊκάλης: Τράκαρε με ανασφάλιστο αυτοκίνητο στην Κηφισιά\nΓεωργιάδης: Από βδομάδα η Επιστρεπτέα 7 – Χωρίς...\nΑμετακίνητη η Μπαρτσελόνα για ESL: «Θα ήταν λάθος...\nΤο ελικόπτερο Ingenuity πέταξε για δεύτερη φορά στον...\nΕύσημα στον Κώστα Μπακογιάννη από τον Αρχιεπίσκοπο\nΦονικό στα Ανώγεια: Ισόβια στον Μανώλη Καλομοίρη για...\nΜε «μακεδονική» ποίηση ευχήθηκε ο Τσίπρας στον Ζάεφ!\nby MANIFESTO 8 Ιουλ 2020\nΜέσα στη γενική σύγχυση και στον ορυμαγδό των αποκαλύψεων για το κόμμα του και τις δραστηριότητες του πιο στενού του συνεργάτη – τον οποίο κάλυψε απολύτως – ο κ. Τσίπρας βρίσκει χρόνο να διαβάσει… σκοπιανή ποίηση! Και ανάμεσα στα σποτάκια με δημοσιογράφους, έφτιαξε και ένα για τον φίλο του τον Ζάεφ!\nΓράφει η Σοφία Βούλτεψη*\nΟ Αλέξης Τσίπρας ευχήθηκε (στα αγγλικά) στον φίλο του Ζόραν Ζάεφ, να βγει νικητής στις εκλογές της 15ης Ιουλίου, με ένα βίντεο διανθισμένο με μπόλικη λυρική διάθεση!\nΤην ώρα που ο Ζάεφ βρίσκεται αντιμέτωπος με τον αλβανικό εκβιασμό για να αποκτήσει η γειτονική χώρα Αλβανό πρωθυπουργό, έχοντας εγκαταλειφθεί από το DUI του πρώην εταίρου του Αλή Αχμέτι και συμμαχήσει με το άλλο αλβανικό κόμμα, το BESA, την ώρα που το «Βόρεια Μακεδονία» έχει εξαφανιστεί από τις προεκλογικές ομιλίες όλων των κομμάτων – στις ομιλίες του ο Ζάεφ προτιμά να αναφέρεται στην «πατρίδα μας» – ο κ. Τσίπρας έρχεται να ξύσει πληγές, εκθειάζοντας ξανά τη Συμφωνία των Πρεσπών. Και παρουσιάζοντας την Συμφωνία ως το… μεγαλύτερο επίτευγμα του Ζάεφ.\nΟ ίδιος ο Ζάεφ δεν έχει αναφερθεί ούτε μια φορά στο θέμα, ενώ αποφεύγει συστηματικά και το πρόβλημα που έχει δημιουργηθεί με την «μακεδονική» γλώσσα, δεδομένου ότι ο νέος του πονοκέφαλος – αλλά και δικός μας, έτσι όπως τα έκαναν οι δύο «φίλοι» – συνίσταται στο γεγονός ότι η Βουλγαρία απαιτεί από τα Σκόπια να αποδεχθούν πως τα «μακεδονικά» αποτελούν… βουλγαρική διάλεκτο! Απειλώντας να βάλουν βέτο στην ΕΕ.\nΟ Ζάεφ ανακοινώνει στις περιοδείες του ότι η ΕΕ έχει αποδεχθεί την «μακεδονική» ως επίσημη γλώσσα της χώρας του, πλην όμως αποφεύγει να σχολιάσει τις βουλγαρικές απαιτήσεις – οι οποίες φθάνουν και ως την διεκδίκηση του βουλγαρικής καταγωγής κομιτατζή Γκότσε Ντέλτσεφ, ο οποίος «έδρασε» και πέθανε στην Ελλάδα, έξω από τις Σέρρες, ενώ προετοίμαζε την περίφημη «Επανάσταση του Ίλιντεν». Ονομασία, να θυμίσουμε, που ο κ. Τσίπρας δεν είχε κανένα πρόβλημα να λάβει η γειτονική χώρα.\nΤο μήνυμα Τσίπρα\nΣτο ευχετήριο βίντεο, λοιπόν, ο κ. Τσίπρας αναφέρει:\n«Πριν από 2,5 χρόνια συνάντησα τον Ζόραν Ζάεφ. Αναγνώρισα σ’ αυτόν αυτό που πολλοί άλλοι ηγέτες είχαν: Ότι δεν μιλούσε για το παρελθόν, αλλά για το μέλλον. Δεν μιλούσε για προβλήματα, αλλά για λύσεις. Δεν εξέφραζε τις βαλκανικές ανασφάλειες μιας μικρής ευρωπαϊκής χώρας που φοβόταν μήπως χάσει την Ιστορία της, αλλά εξέφραζε το ευρωπαϊκό όραμα μιας βαλκανικής χώρας με αυτοπεποίθηση που αγωνιζόταν για να γράψει Ιστορία. Όχι μια ιστορία πολέμου, έλλειψης ανεκτικότητας και φτώχειας, αλλά ένα νέο προοδευτικό κεφάλαιο στην ευρωπαϊκή βαλκανική Ιστορία. Βασισμένο σε αμοιβαίο σεβασμό, συνεργασία, ανοχή, οικονομική ανάπτυξη και κοινωνική δικαιοσύνη. Ένα μέλλον στην ΕΕ και στο ΝΑΤΟ που ο λαός της Βόρειας Μακεδονίας επέλεξε. Τρία χρόνια δεν είναι αρκετά για να ικανοποιηθούν οι προσδοκίες μιας χώρας. Αλλά όπως ο Ζόραν Ζάεφ, ο Νικόλα Ντιμιτρόφ και οι Σοσιαλδημοκράτες απέδειξαν, είναι αρκετά για να αλλάξουν τη μοίρα της για πάντα. Υπάρχει ακόμη πολλή δουλειά να γίνει σ’ αυτό το νέο κεφάλαιο της Ιστορίας και μπορεί να γίνει μόνο κάτω από την ηγεσία ενός προοδευτικού και γενναίου ηγέτη όπως ο Ζόραν Ζάεφ. Πριν από πολλά χρόνια, ο μεγάλος ποιητής σας Μπλάζε Κονέσκι έγραψε: «Ο πόνος μέσα μου φωνάζει ότι γεννήθηκα σε μια αναγκεμένη φυλή, σπορέας άγονων σπόρων. Αλλά τα τελευταία δύο χρόνια, από τότε που υπογράψαμε τη Συμφωνία των Πρεσπών, ακούω ένα διαφορετικό ποίημα ελπίδας από ένα ποιητή της νέας γενιάς της Βόρειας Μακεδονίας, τον Βλάντιμιρ Μαρτινόφσκι».\nΕδώ απαγγέλλει αισιόδοξους στίχους του νέου ποιητή και με αυτούς τους στίχους – «αγοράστε δυο αγάπες ειρήνης και σπόρους για να ξαναφυτρώσει ο χαμένος χρόνος».\nΚαι καταλήγει ο κ. Τσίπρας: «Έτσι λέω μαζί με αυτή τη νέα γενιά: Στις 15 Ιουλίου αγοράστε δυο αγάπες ειρήνης και σπόρους για να ξαναφυτρώσει ο χαμένος χρόνος»…\n(Ελπίζω να απέδωσα κάπως τον ποιητή, γιατί στα αγγλικά είχε κάπως κακοποιηθεί)…\nΑνακάλυψε τον κατασκευαστή της «μακεδονικής» γλώσσας\nΕίναι εντυπωσιακό και απορίας άξιον πόσο πολύ έχουν εντρυφήσει εκεί στον ΣΥΡΙΖΑ στους ποιητές της γείτονος. Και με τι επιμονή και εμμονή έψαξαν και βρήκαν εκείνον ακριβώς τον ποιητή και «γλωσσολόγο», τον Μπλάζε Κονέσκι, στον οποίο μετά τον Β΄ Παγκόσμιο Πόλεμο ανατέθηκε η λεγόμενη «ενιαιοποίηση» της «μακεδονικής» γλώσσας και για τον οποίο οι Βούλγαροι υποστηρίζουν ότι «επινόησε» αυτή τη γλώσσα, σε μια προσπάθεια να την απομακρύνει από την βουλγαρική και να της προσδώσει σέρβικα στοιχεία.\nΣα να ήθελε να ρίξει αλάτι στην πληγή, έγραψε ο Τύπος στα Σκόπια…\nΣημειώστε ότι ο Κονέσκι (1921-1993), ποιητής, συγγραφέας, μεταφραστής λογοτεχνίας και γλωσσολόγος, υπήρξε ο άνθρωπος που κωδικοποίησε την γλώσσα των γειτόνων και θεωρείται υπεύθυνος για την «αποβουλγαροποίησή» της – όσο ήταν δυνατόν, βέβαια, γιατί οι γείτονες συνεννοούνται μια χαρά με τους Βούλγαρους.\nΠροερχόμενος από οικογένεια με ισχυρά φιλοσερβικά αισθήματα, ο Κονέσκι σπούδασε σερβική γλώσσα και λογοτεχνία. Με το ζήτημα της γλώσσας ασχολήθηκε ήδη από τα 23 του και έγινε καθηγητής Φιλοσοφίας στο Πανεπιστήμιο «Κύριλλος και Μεθόδιος» στα Σκόπια. Υπήρξε πρόεδρος της «Μακεδονικής» Ακαδημίας Επιστημών και Τεχνών, επίτιμος καθηγητής στο πανεπιστήμιο του Σικάγου και κηδεύτηκε δημοσία δαπάνη για τη συνεισφορά του στη «μακεδονική» γλώσσα.\nΥπήρξε ο συγγραφέας της «μακεδονικής γραμματικής» και της «Ιστορίας των Μακεδόνων», καθώς και ένας από τους συγγραφείς του «μακεδονικού» λεξικού.\nΟι Βούλγαροι γλωσσολόγοι τον έχουν κατηγορήσει ότι πλαστογράφησε την Γραμματική της Βουλγαρικής Γλώσσας του Κίριλ Μίρτσεφ, καθώς και οι δύο τους αναλύουν τις ίδιες λέξεις και κείμενα. Στην Βουλγαρία ο Κονέσκι κατηγορείται ότι αλλοίωσε ιστορικά γεγονότα για πολιτικούς σκοπούς. Υποστηρίζουν επίσης οι Βούλγαροι ότι η σερβοποίηση της γλώσσας, στα τέλη της δεκαετίας του 1950, συνέπεσε με την περίοδο που ο Κονέσκι προετοίμαζε το λεξικό του.\nΑυτόν διάλεξε ο Τσίπρας για να ευχηθεί στον Ζάεφ!\nΌσο για τον γεννημένο το 1974 Βλαντιμίρ Μαρτινόφσκι, στον οποίο επίσης αναφέρθηκε στο μήνυμά του ο κ. Τσίπρας, ως εκπρόσωπο της νέας γενιάς, είναι αναπληρωτής καθηγητής στο Πανεπιστήμιο Κύριλλος και Μεθόδιος, στην έδρα (πού αλλού;) «Μπλάζε Κονέσκι»!\nΤέτοια μανία με την «μακεδονική» γλώσσα ο κ. Τσίπρας – και μάλιστα κόντρα στη Βουλγαρία.\nΣημειώστε ότι μόλις έγινε γνωστό ότι η «Μακεδονική Ακαδημία Επιστημών και Τεχνών» (MANU και χωρίς να έχει αλλάξει σε βορειομακεδονική) εξέδωσε ένα έργο τεσσάρων τόμων, σε απάντηση των βουλγαρικών πιέσεων.\nΣκοπός της έκδοσης, όπως αναφέρθηκε κατά την παρουσίασή της, να δοθεί εμπεριστατωμένη απάντηση όσον αφορά στη «συνέχεια και την εξέλιξη της μακεδονικής γλώσσας και της θέσης της ως σλαβικής».\nΤελικά, ελέω Τσίπρα και Ζάεφ τα «μακεδονικά» παλεύουν ανάμεσα στα βουλγαρικά και στα σλαβικά…\nΚαι εδώ το σποτάκι για του λόγου το αληθές:\n*Βουλευτής Β3 Νοτίου Τομέα Αθηνών, Ν.Δ., πρώην υφυπουργός παρά τω πρωθυπουργώ και κυβερνητική εκπρόσωπος, δημοσιογράφος\nΑΛΕΞΗΣ ΤΣΙΠΡΑΣΕΙΔΗΣΕΙΣΕΙΔΗΣΕΙΣ ΣΗΜΕΡΑΖΟΡΑΝ ΖΑΕΦΝΕΑΣΟΦΙΑ ΒΟΥΛΤΕΨΗ\nΠανελλαδική στάση εργασίας σήμερα στο Δημόσιο\nΚορωνοϊός – ΗΠΑ: Διαφωνεί ο Τραμπ με τον Φάουτσι – Ρεκόρ κρουσμάτων\nΗ Ελλάδα πρωταγωνιστεί και προσελκύει επενδυτές\nΗ αισθητική της «κλαρινοπολιτικής» 54 χρόνια μετά\nΕ όχι και τον Πιερρακάκη ρε χαβαλέδες\nΗ ιστορία δεν γράφεται με παλαμάκια\nΆρθρο Δ. Αβραμόπουλου: Ψήφος Αποδήμων -Ώρα για οριστική...\nΤο Blockchain θα αλλάξει τον κόσμο προς το...\nΑλβανία: Προς τρίτη τετραετία Rama;\n3-0 χωρίς πανηγύρια κι εθνικιστικές κορώνες\nΤα self test, οι αντιδράσεις και το μίσος...\nΒουλή: Εγκρίθηκε το ακαταδίωκτο για τα μέλη της επιτροπής λοιμωξιολόγων\nΚεραμέως: Πιθανό να ανοίξουν τα σχολεία νωρίτερα τον Σεπτέμβριο\nΒουλή: Εγκρίθηκε το ακαταδίωκτο για τα...


Ξηροδερμίδα, πιτυρίδα, ξεφλουδίσματα: Τα 7 λάθη που κάνεις στο μπάνιο!\nBeauty & Style Ιουλ 01, 2016\nΣύμφωνα με τους expert της υγιεινής αυτά είναι τα 7 πιο συνηθισμένα λάθη που κάνεις όταν μπαίνεις για ντους μετά το γυμναστήριο και σου δημιουργούν ξηροδερμία, πιτυρίδα και ξεφλουδίσματα.\n1 Το καυτό νερό είναι φίλος σου\nΑν πιστεύεις ότι το καυτό νερό σκοτώνει τα μικρόβια και καθαρίζει καλύτερα το σώμα κάνεις μεγάλο λάθος γιατί προκαλεί ερεθισμούς, ξεφλουδίσματα, ξηροδερμία και νιφάδες δέρματος, σαν πιτυρίδα, στους ώμους σου.\nΤι πρέπει να κάνεις: Ρύθμισε τη θερμοκρασία στο χλιαρό και κάνε το μπάνιο σου με ένα αφρόλουτρο της επιλογής σου.\n2 Δεν κάνεις ντους με κρύο νερό\nΦοβάσαι να κάνεις ντους με κρύο νερό γιατί πιστεύεις ότι έτσι δεν θα καθαρίσει το σώμα σου αλλά και γιατί «δεν το αντέχεις».\nΤι πρέπει να κάνεις: Τελείωνε το ντους σου με τρίλεπτο ξέβγαλμα με κρύο νερό και θα κάψεις περισσότερες θερμίδες, θα τονώσεις το σώμα σου ενώ θα βοηθήσεις στην έκκριση της ωκυτοκίνης που θα σε κάνει να νιώθεις φρέσκος και με ανεβασμένη διάθεση!\n3 Μένεις πολλές ώρες κάτω από το νερό\nΌση περισσότερη ώρα παραμείνεις κάτω από το νερό, τόσο μεγαλύτερες οι πιθανότητες για ξηροδερμία και μικροπροβλήματα στο τριχωτό της κεφαλής.\nΤι πρέπει να κάνεις: Δέκα λεπτά είναι αρκετά για ένα ντους, με καλό σαπούνισμα και ξέβγαλμα.\n4 Λούζεσαι κάθε μέρα\nΜετά το γυμναστήριο και τη δουλειά έχεις ανάγκη να λούσεις τα μαλλιά σου. Όμως το καθημερινό λούσιμο καταστρέφει τους σμηγματογόνους αδένες με αποτέλεσμα να δημιουργεί έντονη λιπαρότητα.\nΤί πρέπει να κάνεις: Λούζε τα μαλλιά σου μέρα παρά μέρα με ένα ήπιο σαμπουάν ενώ, αν πρέπει να λούζεις τα μαλλιά σου καθημερινά, ξέβγαζέ τα με κρύο νερό που δεν ερεθίζει το δέρμα του κεφαλιού.\n5 Δεν πλένεις τα πόδια σου\nΕπειδή το νερό και το αφρόλουτρο καταλήγει στα πόδια όταν κάνεις ντους, πιστεύεις ότι αυτό αρκεί για να καθαρίσει δύσκολα σημεία όπως ανάμεσα και στα δάχτυλα.\nΤι πρέπει να κάνεις: Τρίβε καλά τα συγκεκριμένα σημεία για να μη βοηθήσεις τους μύκητες και τα βακτήρια στην περιοχή να αναπτυχθούν δημιουργώντας δυσοσμία. Μην ξεχνάς και «το πόδι του αθλητή» που δημιουργείται και από κακό στέγνωμα μεταξύ των δακτύλων. Πλένε με ειδικό σαπούνι τα πόδια σου, ξέβγαζέ τα από τον αφρό και τα υπολείμματα σαπουνιού και στέγνωσέ τα καλά, ανάμεσα στα δάχτυλα ώστε να μην εγκλωβίζεται υγρασία που ευνοεί την ανάπτυξη μυκήτων.\n6 Δεν ενυδατώνεις το σώμα σου\nΕντάξει, οι γυναίκες το έχουμε το... άθλημα αλλά οι άντρες θεωρούν τις λοσιόν και τις ενυδατικές κρέμες σώματος πολυτέλεια και κοριτσίστικες συνήθειες. Όμως ο λόγος που πρέπει να βάζεις μία κρέμα είναι ότι τα άλατα του νερού και οι υδρατμοί αφυδατώνουν το δέρμα.\nΤι πρέπει να κάνεις: Μετά το μπάνιο βάζε μία ενυδατική κρέμα ή γαλάκτωμα, κυρίως σε περιοχές που στεγνώνουν πιο εύκολα όπως στο πίσω μέρος της πλάτης, στους αγκώνες και τα γόνατα. Ιδιαίτερα στην πλάτη το πολύ τρίψιμο με την πετσέτα μπορεί να δημιουργήσει εστίες βακτηρίων, με αποτέλεσμα σπυράκια και μικρομολύνσεις που ευνοούνται από τη ζέστη και την υγρασία.\n7 Αφήνεις το σφουγγάρι σου στο μπάνιο\nΣφουγγάρι ή λούφα ή γάντι μπάνιου, ό,τι κι αν χρησιμοποιείς, μην το κρεμάς, μην το παρατάς και μην το αφήνεις μέσα στην μπανιέρα γιατί οι μύκητες καραδοκούν.\nΤι πρέπει να κάνεις: Ξέβγαλέ το καλά μετά τη χρήση και το άπλωνέ το στον ήλιο.\nΞηροδερμίδα πιτυρίδα ξεφλουδίσματα: Τα 7 λάθη που κάνεις στο μπάνιο! κανόνες υγιεινής ντους μετά το γυμναστήριο ιδρώτας βακτήρια μύκητες τριχωτό της κεφαλής πόδι του αθλητή μπάνιο αφρόλουτρο σαμπουάν κρέμες ενυδατικές λοσιόν λούσιμο ξέβγαλμα νερό καυτό κρύο συμβουλές


Ο Παραμυθάς » Blog Archive » Μια μέρα που θα θυμάμαι πάντα.\nΜια μέρα που θα θυμάμαι πάντα.\nΟ γάμος του Ντίνου, του γιου του κυρ Αλέκου, έγινε στο εκκλησάκι των αγίων Κωνσταντίνου και Ελένης που ήταν στην πλατεία του χωριού, απέναντι από την ταβέρνα του κυρ Αλέκου. Μετά την γαμήλια τελετή, κι επειδή εκείνο το Φεβρουάριο, είχε πλήρη εφαρμογή η σοφή ελληνική παροιμία, «ο Φλεβάρης κι αν φλεβίσει, καλοκαίρι θα μυρίσει», το γαμήλιο τραπέζι είχε στρωθεί ανάμεσα στην εκκλησία και στην ταβέρνα. Το γλέντι άναψε γρήγορα, καθώς υπήρχε και μια λαϊκή ορχήστρα και ο κυρ Αλέκος που –έτσι κι αλλιώς- ήταν γερό ποτήρι, έπινε συνέχεια για τη χαρά του γιού του, του Ντίνου. Κάποια στιγμή, τον βλέπω να παίρνει κι ένα δεύτερο ποτήρι και να ζητάει από το γιο του να του το γεμίσει. «Μα καλέ πατέρα», του λέει ο Ντίνος, «θα πίνεις από δύο ποτήρια»; «Όχι Ντίνου μ’. Αυτό είναι τ’ Αγίου. Απ’ αυτούνου, για ‘κείνουν θα πίνου, όχι για μένα», είπε ο πονηρός κυρ Αλέκος και σκάσαμε όλοι στα γέλια. Ο γιος του ο Ντίνος γέλασε, αλλά δεν του έβαλε κρασί. Αλλά ο κυρ Αλέκος επέμενε: « Έλα βάλε πιδί μ’. Δεν είν’ για μένα σι ‘πα, είναι τ’ Αγίου… Κατάλαβς; Τ’ Αγίου βάλε Ντίνου». Και μέσα σε γενική ευθυμία, ο γιος του κυρ Αλέκου, του γέμισε το ποτήρι, ενώ εκείνος επαναλάμβανε, «Τ’ Αγίου βάλε Ντίνου…»\nΘα τα πούμε πάλι από Τρίτη.\nΈγραψε ο Παραμυθάς στην κατηγορία Ιστορίες στις13 Φεβρουαρίου 2010\n8 σχόλια στο “Μια μέρα που θα θυμάμαι πάντα.”\n13 Φεβρουαρίου 10 στις 23:22\nΕξαιρετική ιστορία -και πανέξυπνος ο κυρ Αλέκος!\nτου Άγιου βάλε, Ντίνου, λοιπόν -στην υγειά του 😉\nκαλό διήμερο 🙂\n14 Φεβρουαρίου 10 στις 5:26\nΟυφ!Επιτέλους!Το Να-τασσσΆκι γύρισε στις παλιές του συνήθειες!Ξερετε πρώτο σχόλιο κ.λπ.! 🙂\nΠολλύ ωραία η ιστορία.Μακάρι ο Ντίνος και η γυναίκανα γεράσουν μαζί ευτυχισμένοι!\nΚαλά να περάσουμε,όλοι, σήμερα και αύριο!\n14 Φεβρουαρίου 10 στις 10:25\nxα!χα! εσύ φορούσες το μαγικό γιλέκο αλλά ο κυρ-Αλέκος απογειώθηκε…\nκαι για μένα είναι μια μέρα που θα θυμάμαι πάντα γιατί σαν σήμερα γεννήθηκε ο μικρότερος γιος…ευχαριστώ πολύ για τις ευχές 🙂 να είμαστε όλοι καλά και όλου του κόσμου τα παιδιά καλύτερα!\nπολλά φιλιά και καλά να περάσετε!\n14 Φεβρουαρίου 10 στις 11:05\nνα τον χαίρεσαι πολλα πολλά φιλάκια από μενα να του δωσεις παραμυθούλη ωραια ιστορία!\n14 Φεβρουαρίου 10 στις 14:00\n‘Αντε, στην υγειά μας λοιπόν !\n15 Φεβρουαρίου 10 στις 23:36\nΣτην υγειά του, λοιπόν. 😉\nΟ Παραμυθάς » Blog Archive » «Τα σκουπίδια»\n14 Φεβρουαρίου 12 στις 12:19\n[…] γελάω πολύ, όσοι θέλετε μπορείτε να τη διαβάσετε ΕΔΩ. για να τιμήσουμε την ιστορική φράση που ξεστόμισε […]\nΟ Παραμυθάς » Blog Archive » Βοήθειά μας… μέρα που είναι.\n14 Φεβρουαρίου 15 στις 14:27\n[…] Επίσης, αν σας κάνει κέφι, μπορείτε να πάτε με ένα κλικ ΕΔΩ όπου υπάρχει ένα από τα πιο αγαπημένα μου και αστεία […]


Άμπου Ντάμπι: Οι αντάρτες Χούθι της Υεμένης ανέλαβαν την ευθύνη για την επίθεση | Cretalive ειδήσεις\nΗ Επιτροπή "Ελλάδα 2021" στηρίζει το Αστεροσκοπείο Σκίνακα!\nΟ ΣΥΡΙΖΑ για την κατάληψη των ελληνόκτητων πλοίων στο Ιράν\nΠ. Χαλβατσιώτης: Το long covid προτιμά γυναίκες και άτομα που δεν έχουν νοσηλευτεί\nΈρχεται το 11ο Παιδικό Φεστιβάλ, στον Άγιο Νικόλαο\nΚινητοποίηση για γυναίκα που έχασε τις αισθήσεις της στην παραλία\nΣυμμετοχή της Περιφέρειας Κρήτης σε εκδήλωση του «Ε.Ο.Ε.Σ Αμφικτυονία»\nΣυναγερμός για ανήλικο που έπεσε σε κανάλι του Μόρνου\nEasyJet: Συνέχεια στις «αναταράξεις» με νέες ακυρώσεις πτήσεων\n17 ΙΑΝΟΥΑΡΙΟΥ 2022 / 23:21\nΤο κίνημα των Χούθι προειδοποίησε ότι θα βάλει στο στόχαστρο και άλλες τοποθεσίες στα ΗΑΕ και κάλεσε αμάχους και ξένες εταιρείες να αποφεύγουν τις «εγκαταστάσεις ζωτικής σημασίας» των Εμιράτων.\nΟι αντάρτες Χούθι της Υεμένης ανέλαβαν την ευθύνη για την επίθεση που σημειώθηκε νωρίτερα σήμερα κοντά στο διεθνές αεροδρόμιο του Άμπου Ντάμπι, όπου σκοτώθηκαν τρεις άνθρωποι όταν εξερράγησαν ισάριθμα βυτιοφόρα.\n«Οι ένοπλες δυνάμεις (των Χούθι) πραγματοποίησαν μια επιτυχημένη στρατιωτική επιχείρηση στο πλαίσιο της επιχείρησης Τυφώνας της Υεμένης», ανέφερε ο εκπρόσωπός τους, ο Γιαχία Σάρι, σε ανακοίνωση που μεταδόθηκε από το τηλεοπτικό κανάλι Al Massira. «Πολλές τοποθεσίες και σημαντικές και ευαίσθητες εγκαταστάσεις» τον Εμιράτων στοχοθετήθηκαν με πέντε βαλλιστικούς πυραύλους και πολλά μη επανδρωμένα αεροσκάφη, πρόσθεσε.\nΣύμφωνα με τους Χούθι, σήμερα εκτοξεύτηκαν πύραυλοι και μη επανδρωμένα αεροσκάφη εναντίον των αεροδρομίων του Άμπου Ντάμπι και του Ντουμπάι, εναντίον ενός διυλιστηρίου στην περιοχή Μουσάφαχ του Άμπου Ντάμπι αλλά και εναντίον άλλων «ευαίσθητων» στόχων.\nΟυάσινγκτον και Παρίσι καταδικάζουν απερίφραστα την επίθεση\nΟι Ηνωμένες Πολιτείες καταδικάζουν απερίφραστα τη “σημερινή τρομοκρατική επίθεση στο Άμπου Ντάμπι, στα Ηνωμένα Αραβικά Εμιράτα” και θα εργαστούν για να λογοδοτήσει το κίνημα Χούθι της Υεμένης που ευθυγραμμίζεται με το Ιράν μετά την ανάληψη ευθύνης για το περιστατικό από τους Υεμενίτες σιίτες αντάρτες, δήλωσε σήμερα ο σύμβουλος Εθνικής Ασφαλείας των ΗΠΑ Τζέικ Σάλιβαν.\nΚαι η Γαλλία καταδίκασε “με τον πιο έντονο τρόπο” τις επιθέσεις για τις οποίες ανέλαβαν την ευθύνη οι φιλοϊρανοί Υεμενίτες αντάρτες Χούθι εναντίον του διεθνούς αεροδρομίου του Άμπου Ντάμπι και της βιομηχανικής ζώνης που βρίσκεται κοντά σε αυτό. “Οι επιθέσεις αυτές απειλούν την ασφάλεια του εδάφους των Ηνωμένων Αραβικών Εμιράτων και τη σταθερότητα της περιοχής. Η Γαλλία εκφράζει την υποστήριξή της στα ΗΑΕ απέναντι στις επιθέσεις αυτές“, δήλωσε ο επικεφαλής της γαλλικής διπλωματίας Ζαν-Ιβ Λε Ντριάν σε ανακοίνωση.\nΟ υπουργός επανέλαβε την έκκλησή του προς τους Χούθι “να θέσουν αμέσως τέλος στις καταστροφικές τους ενέργειες στην Υεμένη και στην περιοχή και να δεσμευτούν με εποικοδομητικό τρόπο στην πολιτική διαδικασία εξόδου από την κρίση” στη χώρα αυτή. “Η Γαλλία επαναλαμβάνει την κινητοποίησή της υπέρ της παύσης των εχθροπραξιών σε όλη τη χώρα και της επανάληψης των συνομιλιών με σκοπό μια συνολική πολιτική συμφωνία υπό την αιγίδα των Ηνωμένων Εθνών“, πρόσθεσε.\nΑντάρτες Υεμένη Επίθεση\n02 / Ηράκλειο: Επίθεση με πέτρες σε μεγάλο όχημα - Δείτε βίντεο\n05 / Κατασχέθηκαν χιλιάδες προϊόντα μαϊμού! Τα διακινούσε γνωστός επιχειρηματίας\n06 / Νυχτερινή "επιδρομή" στην ταράτσα!\n07 / "Χάθηκε" ο φάρος και η θάλασσα από την ομίχλη


Κατασχέθηκαν 1,6 τόνοι κοκαΐνης στον Ισημερινό - Flashnews.gr\nΛαβράκι έβγαλε η επιχείρηση για την πάταξη της διακίνησης ναρκωτικών στο Ισημερινό, όπου βρέθηκαν και κατασχέθηκαν 1,6 τόνοι κοκαΐνης στο λιμάνι της Εσμεράλντα στα βόρεια της χώρας κοντά στα σύνορα με την Κολομβία.\nΚατά τη διάρκεια της επιχείρησης συνελήφθησαν 11 διακινητές μεταξύ των οποίων εννέα από τον Ισημερινό και δυο από την Κολομβία δήλωσε ο υπουργός Εσωτερικών Χαβιέ Κόρδοβα σε συνέντευξη Τύπου. Σύμφωνα με τον υπουργό οι διακινητές των ναρκωτικών μεταφέρουν κοκαΐνη από το Σάντο Ντομίνικο στα βορειοδυτικά της χώρας προς το λιμάνι Εσμεράλντα από όπου τα ναρκωτικά αποστέλλονται σε προορισμούς του εξωτερικού.\nΟ Ισημερινός, αν και είναι μια χώρα η οποία δεν διαθέτει φυτείες ή εργαστήρια παραγωγής ναρκωτικών μεγάλης κλίμακας, παίζει το ρόλο της χώρας διέλευσης για τα ναρκωτικά που παράγονται στην Κολομβία και προορίζονται για χώρες του εξωτερικού.\nΤετάρτη, 10 Σεπτεμβρίου 2014, 09:51


Λουτράκι : "έφυγε" ένας καλός άνθρωπος.. Σεραφείμ Καλλιαντάση καλό ταξίδι ..! ~ Loutrakiblog.gr\nΛουτράκι : "έφυγε" ένας καλός άνθρωπος.. Σεραφείμ Καλλιαντάση καλό ταξίδι ..!\nΣήμερα έφυγε από τη ζωή ο καλοκάγαθος Σεραφείμ Καλλιαντάσης, ο αγωνιστής του ΚΚΕ που μοίραζε για χρόνια το Ριζοσπάστη στο Λουτράκι κάθε Κυριακή..\nΜε καταγωγή από τη Βοιωτία (Λειβαδιά) ήρθε στο Λουτράκι σαν οικοδόμος-εργάτης στο ξενοδοχείο ΑΠΟΛΛΩΝ τη δεκαετία του 1960 και παρέμεινε εδώ\nΕκανε μεγάλη οικογένεια, παιδιά και εγγόνια που τον υπεραγαπούσαν\nΚαλό Παράδεισο φίλε Σεραφείμ, ας είναι ελαφρύ το χώμα που θα σε σκεπάσει\nαπό Aνδρέα Σιώκο\nΤα θερμά μου συλλυπητήρια στους οικειους του.\n1 Οκτωβρίου 2017 - 8:23 π.μ.\nΤα καλοκαίρια έφερνε τον Ριζοσπάστη στο μαγαζί τον χειμώνα ερχόταν στο σπίτι\nΚαλό ταξίδι Σεραφείμ\n1 Οκτωβρίου 2017 - 11:47 π.μ.\nΣτη φωτογραφία είναι και ο παππούς μου!!Ο Αντρέας ο Νταμαζος με τη τραγιασκα του!!καλός άνθρωπος ο Καλλιαντασης μια από της χαρακτηριστηκες φυσιογνωμίες του Λουτρακίου προς το loutrakiblog και τον Α. Σιωκο μα κάνει ένα αφιέρωμα σε χαρακτηριστηκες φυσιογνωμίες του Λουτρακίου που είναι πάρα πολλοί\n1 Οκτωβρίου 2017 - 4:29 μ.μ.\nΖογκάς Αθανάσιος είπε...\nΑς είναι ελαφρύ το χώμα που τον σκεπάζει..Πολύ καλός άνθρωπος ,αγωνιστής και αγνός ιδεολόγος..\n2 Οκτωβρίου 2017 - 9:54 π.μ.\nΚαλο ταξιδι ηταν ο μοναδικος γνησιος ΚΚΕ στο Λουτρακι τον θυμαμαι και γω να μιραζει τον Ριζοσπαστη\n2 Οκτωβρίου 2017 - 11:47 π.μ.\nΣτον 9:54.Θανάση εσύ εισέ ρε ξαδερφε η συνωνυμία? ο Αντρέας από την Αγγλία ο ξάδερφος\n2 Οκτωβρίου 2017 - 2:38 μ.μ.\nΑπο τους πιο λυσσασμενους αγωνιστες για την επικρατηση του δημοκρατικου στρατου στην χωρα. Λεβεντης απο τους λιγους\n3 Οκτωβρίου 2017 - 1:37 π.μ.\nΑν είχαμε 2000 Σεραφείμ, θα είμασταν κυβέρνηση από το 1945 μέχρι σήμερα\n3 Οκτωβρίου 2017 - 2:10 μ.μ.


Emsisoft Antivirus – Computell.gr\nΣτην Computell 25 Χρόνια Πουλάμε, Εγκαθιστούμε και υποστηρίζουμε Security Software’s\nΑποκλειστική διανομής Ελλάδος για τα προϊόντα της Emsisoft\nΤο προϊόν διατίθεται για Business και Retail Χρήση\nΈνα ανταγωνιστικό προϊόν που αξίζει να αφιερώσετε λίγο χρόνο και να διαβάσετε (κάποια από) τα πολλά πλεονέκτημα του και τον\nΕάν ενδιαφέρεστε μη διστάσετε να έρθετε σε επικοινωνία μαζί μας για να σας στείλουμε δοκιμαστικό προϊόν\nΟι πόροι του υπολογιστή σας ανήκουν σε εσάς όχι στο antivirus– www.Emsisoft.com\nΤρομερή ευελιξία στην διαμόρφωση των license μέσα σε λίγα λεπτά διαθέσιμα για εσάς με οποιαδήποτε ιδιομορφία επιθυμείτε !!!!!!\nΟι εταιρείες έχουν πληρώσει δισεκατομμύρια αιτήματα λύτρας, επειδή η ασφάλειά τους τους απογοήτευσε.\nΜην είσαι το επόμενο θύμα.\nΠάνω από 6 εκατομμύρια χρήστες το εμπιστεύονται παγκoσμίως !\nΤο Anti-Malware αποτελεί ένα γενικό όρο για τα Antivirus, Anti-Trojan, Anti-Spyware και Anti-Botsoftware, όπως επίσης και προστασία έναντι όλων των κινδύνων του διαδικτύου. Το Emsisoft Anti-Malware συμπεριλαμβάνει βραβευμένους διπλούς σαρωτές για την ανίχνευση κακόβουλων προγραμμάτων και την εκκαθάριση προσβεβλημένων υπολογιστών από ιούς καθώς και τρία ισχυρά προγράμματα ασφάλειας που προστατεύουν αποτελεσματικά από καινούριες απειλές.\nΟλοκληρωμένη προστασία από Ιούς, Spyware και άλλα κακόβουλα λογισμικά\nΔύο συνδυασμένους και εξαιρετικά γρήγορους σαρωτές για εκκαθάριση\nΑνάλυση της συμπεριφοράς όλων των ενεργών προγραμμάτων σε πραγματικό χρόνο – ενάντια σε καινούριες απειλές\nΤο Surfprotectionεμποδίζει την πρόσβαση σε γνωστές κακόβουλες ιστοσελίδες\nΓιατί δύο? Αν και ο δικοί μας σαρωτές ήδη προστατεύουν τον υπολογιστή σας σχεδόν από όλους του κινδύνους, αποφασίσαμε να συνεργαστούμε με μια δεύτερη μεγάλη εταιρείαantivirus, έτσι ώστε να συνδικάσουμε τις τεχνολογίες μας για μέγιστη ανίχνευση. Ελέγξτε τα τελευταία συγκριτικά στοιχεία. Οι πολλαπλές νίκες μας σε δοκιμές, επιβεβαιώνουν ότι χρησιμοποιώντας δύο μηχανές σάρωσης προσφέρουν περισσότερη ασφάλεια παρά μόνο μια.\nSurfProtection: Αν άθελα σας προσπαθήσετε να προβείτε σε κάποια ιστοσελίδα που εξαπλώνει ιούς Trojans ή spyware, το EmsisoftAnti-Malware θα σας αποτρέψει από το να έχετε πρόσβαση στην ιστοσελίδα αυτή. Η ενσωματωμένη λίστα από επικίνδυνες και κακόβουλες ιστοσελίδες ανανεώνετε αυτόματα κάθε ώρα.\nΠροστασία Αρχείων (FileGuard): Το σημαντικό αυτό επίπεδο προστασίας ελέγχει όλα τα αρχεία τα οποία λαμβάνονται ή τρέχουν έναντι πάνω από 10 εκατομμυρίων γνωστών, κακόβουλων λογισμικών. Το έξυπνο EmsisoftAnti-MalwareFileGuard βελτιώνεται συνεχώς, έτσι ώστε να μην έχετε την αίσθηση πως δεκάδες αρχεία σαρώνονται και ελέγχονται κάθε δευτερόλεπτο.\nBehavior Βlocker: Έτσι ώστε να προφυλαχτείτε από απειλές οι οποίες ακόμα δεν συμπεριλήφθηκαν στο signaturedatabase, τοEmsisoftAnti-Μalware παρακολουθεί συνεχώς την συμπεριφορά όλων των ενεργών προγραμμάτων ενώ σας ειδοποιεί μόλις αντιληφθεί κάτι ύποπτο. Μαζί με το livecloud-verification του EmsisoftAnti-MalwareNetwork είναι το απόλυτο μας όπλο εναντίων των ειδικών και εξελιγμένων κακόβουλων επιθέσεων που άλλοι δεν μπορούν να σας προστατέψουν από αυτά. Διαβάστε πως λειτουργεί.\nΑυτόματη ειδοποίηση κακόβουλων προγραμμάτων\nΤο EmsisoftAnti-MalwareforServerπροστατεύει τον διακομιστή σας αμέσως μετά την εκκίνηση του υπολογιστή, ή ακόμη όταν δεν υπάρχει ενεργός συνδεδεμένος χρήστης. Ως διαχειριστής μπορείτε επίσης να χρησιμοποιήσετε τις πρακτικές ειδοποιήσεις ηλεκτρονικού ταχυδρομείου που σας ενημερώνουν αυτόματα όταν φτάσουν στο απροχώρητο. Δείτε τις επιλογές Προστασία Αρχείων (FileGuard) για λεπτομέρειες\nEπισκευτείτε το online κατάστημα μας για δείτε τα προϊόντα μας computell360.gr ή καλέστε μας στο 2310588000


Ford GT40: Εκδίκηση - Το πιθανότερο είναι ότι δεν υπάρχει πιο δυνατό κίνητρο - gocar.gr - GoForward\nΚώστας Λούβαρηςστις 26.08.2018\nΗ συμφωνία για την εξαγορά μέρους του μεριδίου των μετοχών είχε πρακτικά κλείσει. Πρακτικά ο Enzo Ferrari είχε δώσει τα χέρια με τον Henry Ford II, για την εξαγορά της εταιρείας με το αλογάκι από το μεγάλο οβάλ! Αλλά οι «hard talking/all business» δεν είχαν καταλάβει ότι ο δολοπλόκος γέρος απλά τους… δούλευε για να αποσπάσει χρήματα από την ιταλική κυβέρνηση (βλέπε Fiat). Μιλάμε σοβαρά (;), υπήρχε ποτέ περίπτωση ο Ferrari να πουλήσει τη Ferrari και μάλιστα στους Αμερικάνους; Φανταστείτε απλά τα γέλια που έπεφταν στο Μαρανέλο κάθε φορά που τα «αμερικανάκια» έρχονταν για τις διαπραγματεύσεις.\nΌμως όταν το όλο «deal» στράβωσε, ο Henry Ford o δεύτερος δεν γέλασε καθόλου και αποφάσισε να νικήσει τον «dirty-old-man» (και άλλα χειρότερα) στο ίδιο του του παιχνίδι. Αποφάσισε λοιπόν να τον νικήσει στις 24 ώρες του Μαν και αυτό έκανε. Ασήμωσε τους Eric Broadley, Roy Lunn, John Wyer και αργότερα τον ίδιο τον Carroll Shelby να του χτίσουν ένα αυτοκίνητο που θα κέρδιζε τον αγώνα του Le Mans. Το αυτοκίνητο παρουσιάστηκε στο Racing Car Show το 1963 βασισμένο πάνω σε Lola GT και απέκτησε τον καθοριστικό κωδικό αριθμό «40» λόγω του ότι το ύψος του έφτανε μόλις τις 40 ίντσες!\nΛόγω έλλειψης πείρας η Ford αποφάσισε να συνεργαστεί με τη Lola για την κατασκευή (το πρώτο αυτοκίνητο βασίστηκε πάνω στη Lola Mk6 με τον κινητήρα στο κέντρο) και έτσι το GT40 παρουσιάστηκε την 1η Απριλίου του 1964. Όμως κατά τις δοκιμές εμφάνισε προβλήματα ευστάθειας με αποτέλεσμα και τα δύο αυτοκίνητα να καταλήξουν εκτός πίστας, με το ένα μάλιστα να καταστρέφεται ολοκληρωτικά. Αυτό ανάγκασε την ομάδα να αναθεωρήσει όλο το εμπρός μέρος, το οποίο επανασχεδιάστηκε για καλύτερη αεροδυναμική.\nΤο πλαίσιο ήταν ημιαυτοφερόμενο με το κεντρικό σασί να στηρίζει τις αναρτήσεις και τον κινητήρα μέσα από υπερκατασκευή εμπρός και πίσω, ενώ ο αεροδυναμικός συντελεστής οπισθέλκουσας (Cd) ήταν στο συμπαθητικό 0,39. Οι αναρτήσεις αποτελούνταν από διπλά ψαλίδια σε όλους τους τροχούς και η κατανομή βάρους με τον βαρύ κινητήρα πάντα τοποθετημένο πίσω, κατά τον διαμήκη άξονα, να βρίσκεται στη σχέση 38/62 εμπρός/πίσω. Όσο για τον κινητήρα στη πρώτη έκδοση ως MkI έφτανε στους 485 ίππους, ενώ ως MkII ανέβηκε στους 550 στις 5.000 σ.α.λ.\nΣτις 31 Μαΐου του 1964 η ομάδα επανήλθε, αυτή τη φορά στα 1000 χλμ. του Nurburgring, ώστε να βάλει χιλιόμετρα πριν τον αγώνα του Le Mans, ο οποίος απείχε μόλις τρεις εβδομάδες. Στο τιμόνι ήταν οι Phil Hill και Bruce McLaren, αλλά ενώ το αυτοκίνητο φάνηκε δυνατό δεν μπόρεσε να ανησυχήσει την Ferrari 275P και τελικά εγκατέλειψε από πίσω ανάρτηση. Το αυτοκίνητο χρειάζονταν περισσότερες ενισχύσεις. Αλλά και στον αγώνα του Le Mans τα πράγματα δεν πήγαν καλύτερα αφού και τα τρία αυτοκίνητα τελικά εγκατέλειψαν. Κύριο πρόβλημα το κιβώτιο ταχυτήτων της Colotti που ήταν το μόνο που θεωρητικά θα μπορούσε να αντέξει τα ροπή του κινητήρα. Αυτό όμως στα χαρτιά, γιατί στη πράξη δεν άντεξε.\nΟλική επανασχεδίαση λοιπόν, αυτή τη φορά από τον «μάγο» Shelby ο οποίος το πρώτο που έκανε ήταν να ξεφορτωθεί στα σκουπίδια το κιβώτιο της Colotti το οποίο επανασχεδίασε από την αρχή. Το αποτέλεσμα των αλλαγών ήταν ενθαρρυντικό και η ομάδα κατέκτησε μια πρώτη και τρίτη θέση στον αγώνα της Daytona των 2000 χλμ. που διαρκούσε 12 ώρες. Δεν ήταν ένα μικρό κατόρθωμα.\nΌμως και αυτό δεν ήταν αρκετό και έτσι για το 1965 η Ford αποφάσισε να χρησιμοποιήσει τα «μεγάλα μέσα» και τοποθέτησε τον κινητήρα των επτά λίτρων, αλλά το μεγάλο βάρος του επηρέασε την οδική του συμπεριφορά. Τα αποτελέσματα πάντως αρχικά ήταν μεικτά, γιατί μπορεί το GT40 να διέθετε τη ταχύτητα, αλλά δεν κατάφερε να κερδίσει τον αγώνα του Le Mans όπως ήταν το σχέδιο. Ο Henry έπρεπε να περιμένει.\nΤα πράγματα εξελίχτηκαν όμως πολύ καλύτερα την επόμενη χρονιά (είμαστε πια στο 1966) που άρχισε με νίκη στον αγώνα των 24 ωρών της Daytona. Όλα ήταν πλέον έτοιμα για τον γαλλικό αγώνα και το GT40 πραγματικά κυριάρχησε κατακτώντας τις τρεις πρώτες θέσεις τερματίζοντας μάλιστα σε παράταξη, με τους Bruce McLaren και Chris Amon στο τιμόνι! Η εκδίκηση είναι ένα πιάτο που τρώγεται κρύο!\nΤο 1967 το Ford GT επανέλαβε την επιτυχία με τον Dan Gurney, κάτι που κατάφερε και τις δυο επόμενες χρονιές με τους Pedro Rodriquez και Jacky Ickx . Όμως πλέον το αυτοκίνητο ήταν ξεπερασμένο, ενώ πρακτικά η Ford έμεινε από κινητήρα όταν οι κανονισμοί περιόρισαν τον κυλινδρισμό στα τρία λίτρα. Ήταν το τέλος μια ολόκληρης εποχής για τους αγώνες αντοχής.\nΑρχικά ως MkI κατασκευάστηκαν πέντε πρωτότυπα με τον αλουμινένιο V8 κινητήρα των 4,2 λίτρων καθώς και ένα X-1 που ήταν εξολοκλήρου από αλουμίνιο για να συμμετάσχει στο American Pro Series με οδηγό τον Chris Amon. Ο κινητήρας του ήταν αυτός των 4,7 λίτρων και επίσης δοκιμάστηκαν μια σειρά από κιβώτια, καταφέρνοντας τελικά να κερδίσει τον αγώνα των 12 ωρών στη πίστα του Sebring. Δυστυχώς το μοναδικό αυτοκίνητο που κατασκευάστηκε… δοκιμάστηκε τελικά στη πρέσα!\nΤο MkII φόρεσε τον κινητήρα των 7,0 λίτρων από το Galaxie αρχικά και αργότερα αυτόν του Mercury.\nTo ΜκIII κατασκευάστηκε μόνο σαν αυτοκίνητο… παραγωγής, αλλά τι σόι παραγωγή ήταν αυτή που περιορίστηκε σε επτά μόλις αντίτυπα; Ο κινητήρας των 4,7 λίτρων τώρα απέδιδε μόλις 335 ίππους, οι αναρτήσεις ήταν πιο μαλακές και εσωτερικά η θέση του οδηγού μεταφέρθηκε αριστερά με το μοχλό ταχυτήτων στο κέντρο. Εμπρός τώρα υπήρχαν τέσσερα φωτιστικά και πίσω το αυτοκίνητο είχε μεγαλώσει ώστε να δημιουργηθεί χώρος για αποσκευές! Δεν είμαστε καλά! Καθόλου καλά\nΕυτυχώς τώρα παρεμβλήθηκε η εξέλιξη του J-car με στόχο αυτή τα φορά τη καλύτερη αεροδυναμική, διατηρώντας όμως πάντα τον κινητήρα των 7,0 λίτρων. Αυτή τη φορά μάλιστα η σχεδίαση έγινε «in house» από τον Ed Hull. Το πρώτο αυτοκίνητο τελείωσε τον Μάρτιο του 1966 και αμέσως αποδείχτηκε ιδιαίτερα γρήγορο. Το πλαίσιο ζύγιζε μόλις 39 κιλά και όλο το αυτοκίνητο δεν ξεπερνούσε τα 1.210 (!), σχεδόν 140 κιλά λιγότερα από το MkII. Όμως κατά τις δοκιμές στο Riverside τον Αύγουστο του 1966 ο Ken Miles έχασε τον έλεγχο, το αλουμινένιο πλαίσιο διαλύθηκε και σκοτώθηκε επιτόπου! Πάνω στα σχέδια του J-car όμως, αλλά με συμβατικό πλαίσιο σχεδιάστηκε το MkIV, με το αυτοκίνητο όμωε τώρα να ζυγίζει 270 κιλά περισσότερα από τις Ferrari! (Αυτό όμως έσωσε τη ζωή του Mario Andreti που είχε ένα τρομερό ατύχημα στις 24 ώρες του Le Mans το 1967.) Τα περισσότερα κιλά είχαν σαν αποτέλεσμα να κουράζονται τα φρένα και έτσι ο Gurney αναγκάζονταν να χρησιμοποιεί τον κινητήρα ως φρένο! Αυτό βέβαια δεν εμπόδισε το αυτοκίνητο να κερδίσει τις 12 ώρες του Sebring και τις 24 ώρες του Le Mans εκείνη τη χρονιά.\nΠαρά την επιτυχία του όχι μόνο στις πίστες, αλλά και σαν εικόνα η Ford δεν επένδυσε ποτέ σοβαρά πάνω του και δεν υπήρξε συνέχεια στις πίστες. Αυτό όμως δεν σημαίνει ότι κατά καιρούς δεν υπήρξαν ιδέες αναβίωσης.\nΤο 1995 και στην Έκθεση του Ντιτρόιτ η Ford παρουσίασε το GT90 το οποίο όμως δεν ξεπέρασε το στάδιο του πρωτότυπου. Το 2002 επανήλθε με το GT40 Concept, για να γιορτάσει τα 100 χρόνια της εταιρείας, το οποίο αυτή τη φορά έμοιαζε περισσότερο με το original αυτοκίνητο και ήταν λιγότερο μια φουτουριστική εκδοχή, όπως το GT90, παρά μια προσπάθεια επαναφοράς. Ήταν όμως λίγο μεγαλύτερο σε διαστάσεις και αρχικά κατασκευάστηκαν μόλις τρία πρωτότυπα. Αυτή τη φορά όμως η Ford προχώρησε στη μερική παραγωγή του, αν και θα πρέπει να τονίσουμε ότι μηχανικά το GT40 Concept (θα έπρεπε να ονομάζεται GT43 αφού ήταν τρεις ίντσες ψηλότερο) διέθετε και πάλι κινητήρα V8, αλλά αυτή τη φορά 5,4 λίτρων και ήταν κατασκευασμένος από αλουμίνιο. Τελικά η παραγωγή από το 2004 έως το 2006 έφτασε τα 4.038 αυτοκίνητα.\nΕπιστρέφουμε λοιπόν στο 2016 για να πάρουμε ακόμα μια εκδοχή, αυτή τη φορά απλά ως Ford GT. Μια εκδοχή που μέχρι σήμερα αποτελεί την πιο σοβαρή προσπάθεια του Blue Oval να εισβάλει με απαιτήσεις στη κατηγορία των supercar! Αυτή τη φορά όλα έγιναν σωστά, χωρίς ημίμετρα και ο στόχος ήταν και πάλι ο ίδιος, να αποδείξει δηλαδή η Ford ότι διαθέτει τα τεχνολογικά resources να συναγωνισθεί τους καλύτερους.\nΤο πλαίσιο είναι κατασκευασμένο από ανθρακονήματα και ο κινητήρας που και πάλι βρίσκεται στο κέντρο είναι ό,τι πιο μοντέρνο κυκλοφορεί, κατασκευασμένος εξολοκλήρου από ελαφρά κράματα σε διάταξη V6, 24-τραβάλβιδες κεφαλές και δύο εκκεντροφόρους σε κάθε άκρο. Οι ίπποι ανεβαίνουν στους 647 στις 6.250 σ.α.λ. χάρη σε δύο υπερσυμπιεστές και το κιβώτιο διπλού συμπλέκτη των επτά σχέσεων κατευθύνει τη δύναμη αυτή μόνο στους πίσω τροχούς! Οι αναρτήσεις είναι καθαρά αγωνιστικές με διπλά ψαλίδια σε όλους τους τροχούς και οι αντιστρτεπτικές είναι ρυθμιζόμενες, τα δισκόφρενα 14 και 13,2 ιντσών εμπρός και πίσω με το βάρος του να φτάνει τα 1.385 κιλά.\nΗ Ford είχε δηλώσει ότι θα κατασκευάσει μόνο 1000 αντίτυπα!\nCar news: Δες εδώ όλες τις ειδήσεις της ημέραςΟι Bentley πάνε με το πλάι; (video) Ηλεκτρικό crossover με μοναδικό design και δελεαστική τιμήHYUNDAI KONA ELECTRIC: Ηλεκτροκίνηση χωρίς συμβιβασμούς


Ο Πρωθυπουργός της Ουκρανίας χαιρετίζει σε εκδήλωση των Ναζί - Ατέχνως\nΒρίσκεστε:Ατέχνως»Πολιτική»Διεθνή»Ο Πρωθυπουργός της Ουκρανίας χαιρετίζει σε εκδήλωση των Ναζί\nΟ Πρωθυπουργός της Ουκρανίας χαιρετίζει σε εκδήλωση των Ναζί\nΑπό Πάνος Αλεπλιώτης στο Νοέ 2, 2019 Διεθνή, Προτεινόμενο\nΕικόνες στο facebook που έχουν αναρτήσει οι ίδιοι οι διοργανωτές δείχνουν τον πρωθυπουργό της Ουκρανίας Oleksij Honcharuk, ντυμένο στα μαύρα να απευθύνει χαιρετισμό στο κοινό της εκδήλωσης.\nΠίσω του φαίνεται το σήμα του Ναζιστικού συγκροτήματος Sokyra Perunas που μοιάζει με σβάστικα.\nΗ εκδήλωση έγινε στις 13 Οκτωβρίου και διαφημίστηκε σαν συναυλία για τους βετεράνους πολέμου της Ανατολικής Ουκρανίας μεταδίδει η δημοσιογραφική ομάδα Bellingcat.\nΟ οργανωτής της εκδήλωσης Andriy Medvedko είναι σημαίνων στέλεχος της Ναζιστικής οργάνωσης C-14. Η οργάνωση έχει πάρει το όνομά της από τις διαβόητες «14 εντολές» που είναι το σήμα κατατεθέν των ομάδων κρούσης της « άσπρης δύναμης».\nΗ ανάρτηση των φωτογραφιών του πρωθυπουργού Honcharuk στην σκηνή από το ίδιο τον Medvedko συνοδεύεται και από τον αριθμό 88 που είναι το κωδικοποιημένο « Χάιλ Χίτλερ» των Ναζιστικών ομάδων.\nΟ Medvedko είναι κατηγορούμενος για την δολοφονία του δημοσιογράφου Oles Buzyna το 2015 αλλά κυκλοφορεί ελεύθερος.\nΤο συγκρότημα Sokyra Peruna είναι γνωστό για το αντισημιτικό περιεχόμενο των τραγουδιών τους και την άρνηση της ύπαρξης του Ολοκαυτώματος.\nΌταν ο πρωθυπουργός επιβεβαίωσε στην σελίδα του στο φεις μπουκ πως πήρε μέρος στην εκδήλωση ισχυρίστηκε πως δεν ήξερε ποιοι «καλλιτέχνες» θα εμφανιστούν.\nΙσχυρίστηκε ακόμη πως πήγε στην εκδήλωση για να δείξει τάχα τον σεβασμό του προς τους βετεράνους πολεμιστές και γράφει ακόμη πως «δεν θα αποφασίσει ο ίδιος τι τραγούδια θα τραγουδάνε οι βετεράνοι».\nΚαι για να τα στρογγυλέψει δηλώνει πως «δεν συμφωνεί με καμία ιδεολογία του μίσους Ναζισμό, φασισμό και κομμουνισμό»\nΣτην ίδια εκδήλωση παρευρίσκονταν και ο υπουργός για «θέματα βετεράνων» Oksana Koliada.\nΜε την ιδιότητα του πρωθυπουργού ο Oleksij Honcharuk είναι ο δεύτερος τη τάξει ισχυρός άνδρας της Ουκρανίας μετά τον πρόεδρο Zelenskyy που βεβαίως τον διάλεξε για πρωθυπουργό. Οι ισχυρισμοί του ότι δεν ήξερε δεν πείθουν μια και η εκδήλωση είχε διαφημιστεί για αρκετό καιρό πριν στον Τύπο και στα κοινωνικά μέσα.\nΟι δεσμοί και της καινούργιας κυβέρνησης με τον ναζισμό και τον φασισμό είναι το ίδιο στενή όπως και της προηγούμενης όσο κιαν υποσχόταν δημοκρατία και ισονομία πριν τις εκλογές.\nΌλα είναι μέρος μιας τάσης σχολιάζει η δημοσιογραφική ομάδα Bellingcat.\n«Οι εμφανίσεις του πρωθυπουργού Oleksiy Honcharuk και του συναδέλφου υπουργού Oksana Koliada σε μια εκδήλωση που διοργανώνεται από τις γνωστές ακροδεξιές ομάδες δεν είναι μεμονωμένα περιστατικά. Καθώς ο πόλεμος της Ουκρανίας με τις αποσχιστικές δυνάμεις εισέρχεται στον έκτο χρόνο, η άκρα δεξιά της Ουκρανίας συνεχίζει να οξύνει συναισθηματικά, με την δική της φασιστική ρητορική, τους βετεράνους που πολεμούν στην ανατολική Ουκρανία.\nΈνα άλλο παράδειγμα αυτής της τάσης παρουσιάστηκε στις αρχές Οκτωβρίου σε συνάντηση του ίδιου του Πρόεδρου Volodymyr Zelenskyy, όταν μέλη της άκρας δεξιάς, συμπεριλαμβανομένου του ηγέτη της C14 Yevhen Karas και του Dmytro Shatrovskyi, επικεφαλής της συνδεδεμένης με την Αζόφ «Αδελφότητας Βετεράνων» προσκλήθηκαν να προσφέρουν την δική τους συμβολή για τον πόλεμο στην ανατολική Ουκρανία. Η οργάνωση Αζόφ που είναι ο μεγαλύτερος ακροδεξιός όμιλος στην Ουκρανία και έχει ένα σύνταγμα στην Εθνική Φρουρά της Ουκρανίας ήταν επίσης παρούσα.\n“Χθες συναντήθηκα με βετεράνους”, δήλωσε ο Zelenskyy στις αρχές Οκτωβρίου, ” με το Εθνικό Σώμα (το πολιτικό κόμμα του κινήματος της Αζόφ), και όλους τους άλλους»\nΗ συνάντηση με βετεράνους του συνεχιζόμενου πολέμου στην ανατολική Ουκρανία είναι, όχι μόνο νόμιμη, αλλά απαραίτητη για τον Πρόεδρο Zelenskyy.\nΩστόσο, γιατί ο Zelenskyy συναντιέται με πολλούς αντιπροσώπους των ακροδεξιών ομάδων – και επιπλέον, αγνοεί την συντριπτική πλειοψηφία των βετεράνων της Ουκρανίας που δεν συμμετέχουν σε εξτρεμιστικές οργανώσεις;\nΓιατί υπάρχουν πολλά μέλη ακροδεξιών ομάδων, συμπεριλαμβανομένων των ανθρώπων που είναι ανοιχτά νεοναζί, στο δημόσιο συμβούλιο εποπτείας του Υπουργείου Εξωτερικών της Ουκρανίας;»\nΟι ερωτήσεις που θέτει η δημοσιογραφική ομάδα είναι εύλογες.\nΗ ηγεσία της Ουκρανίας είναι δέσμια των φασιστικών ομάδων που αποτελούν σημαντικό παράγοντα επηρεασμού της πολιτικής ζωής της Ουκρανίας και ολόκληρης της κοινωνίας. Σέρνουν κυριολεκτικά όλοι μαζί κυβέρνηση και φασίστες την Ουκρανία σε θανατηφόρο εναγκαλισμό με τις ΗΠΑ και το ΝΑΤΟ στο όνομα του κινδύνου από την Ρωσία που κιαυτή με την σειρά της παίζει τα δικά της γεωπολιτικά παιχνίδια. Το θύμα στην περίπτωση είναι ο λαός της Ουκρανίας που αντιμετωπίζει φτώχεια, καταπίεση και πόλεμο.\nΠροηγούμενη δημοσίευση «Στο ΚΚΕ και την ΚΝΕ δεν πιάνουν απειλές!» Αντιφασιστική κινητοποίηση στο Γέρακα Αττικής\nΕπόμενη δημοσίευση Σαν σήμερα 2 Νοεμβρίου – Γεγονότα και πρόσωπα


Κατάληψη του Σιδηροκάστρου και των Σερρών από τους Βούλγαρους (Οκτώβριος 1912) « ΑΒΕΡΩΦ\n« Mε ρότα για Μεγίστη το «Oruc Reis», σε ετοιμότητα οι Ελληνικές Ένοπλες Δυνάμεις για τέταρτη φορά\nΠαύλος Μελάς: «Αξίζει να πεθαίνεις για την Μακεδονία αξίζει για την ΕΛΛΑΔΑ!» »\nΣτις 13 Οκτωβρίου του 1912, η 7η Βουλγαρική Μεραρχία, υπό το Στρατηγό Θεοδώρωφ, μετά από μικρή αντίσταση των Τούρκων στα στενά του Ρούπελ, ξεχύθηκε στην περιοχή του Σιδηροκάστρου.\nΑπό την ημέρα αυτή, μέχρι την 27η Ιουνίου του 1913, η πόλη και η γύρω περιοχή, περιήλθε στα χέρια των αιωνίων αντιπάλων του Ελληνισμού. Οι Βούλγαροι κατά την προέλασή τους προέβαιναν σε επιστράτευση χριστιανών, πολλών ηλικιών από τις πόλεις και τα χωριά που κατελάμβαναν. Οι επίστρατοι Έλληνες και Βούλγαροι προωθούνταν στην πρώτη γραμμή, ενώ πολλοί από αυτούς μεταφέρθηκαν στην Κάλη και πολέμησαν στη μάχη της Τσερβίστας (Καπνόφυτο). Άλλοι μεταφέρθηκαν στον Σιδηροδρομικό Σταθμό του Σιδηροκάστρου ( Στρυμόνα σήμερα), για ν’ αποτρέψουν τη διαφυγή του Τουρκικού στρατού, ο οποίος οπισθοχωρώντας συγκεντρώνονταν εκεί.\nΚατά την κατάληψη της η πόλη του Σιδηροκάστρου ήταν σχεδόν ακατοίκητη. Tην περίοδο αυτή είχε 3.000 Τούρκους, 1.000 Έλληνες, 400 Ρωμιόγυφτους, 200 Κιρκάσιους (Τσερκέζους) και 50 Βουλγάρους. Συνολικά κατοικούσαν σ’ αυτή 4.650 άτομα, ενώ η αναλογία του πληθυσμού, ένας Έλληνας στους τρείς Τούρκους, τα τέσσερα τεμένη (τζαμιά) και οι ισάριθμοι μεντρεσέδες (Ιεροσπουδαστήρια), έδιναν στο Σιδηρόκαστρο την όψη Τουρκόπολης.\nΌταν οι Βούλγαροι στρατιώτες εισήλθαν στην πόλη, μέσα στα άδεια Τουρκικά σπίτια βρήκαν μόνο 15 ηλικιωμένους Οθωμανούς, ένα ημιπληγικό, ένα τυφλό, ένα ανάπηρο και δύο καθηγητές, οι οποίοι κατακρεουργήθηκαν άγρια. Μετά την κατάληψη όμως και της πόλης των Σερρών, όσοι από τους φυγάδες Τούρκους του Σιδηροκάστρου σώθηκαν από τη σφαγή των Βουλγάρων στην πόλη αυτή, διατάχθηκαν να γυρίσουν πίσω στις εστίες τους. Κατά την επιστροφή τους φτάνοντας στη μικρή πλατεία των Στρατώνων, δόθηκε εντολή από τους συνοδούς τους να σταματήσουν, για να συγκεντρωθούν όλοι οι ομόφυλοι τους. Έτσι, αναγκάστηκαν όλοι να διανυκτερεύσουν εκεί, με την ελπίδα ότι την επομένη θα τους επιτρέπονταν να μεταβούν στα σπίτια τους. Οι Βούλγαροι όμως τα χαράματα της επόμενης ημέρας, χώρισαν τους άντρες από τις γυναίκες και τα γυναικόπαιδα αντί να τα στείλουν στα σπίτια τους, όπως ήλπιζαν, τα οδήγησαν στην ακραία συνοικία «Τσερκέζικα» (Καλλιθέα), όπου τα εγκατέστησαν ομαδικά στα σπίτια των Κιρκάσιων (Τσερκέζων).\nΔεκαοκτώ ολόκληρες ημέρες κρατήθηκαν κλεισμένα τα γυναικόπαιδα στα σπίτια αυτά. Οι ατιμίες, οι κακώσεις και οι προσβολές της τιμής των γυναικών, ήταν στο καθημερινό πρόγραμμα. Τη δέκατη ένατη ημέρα επιτράπηκε σε μερικές τουρκάλες να πάνε στα σπίτια τους, αλλά τις υπόλοιπες τις στέγασαν ανά τρεις ή πέντε οικογένειες μαζί σ’ ένα σπίτι, κι’ εκεί συνέχισαν να είναι έρμαιο των ορέξεων κάθε Βούλγαρου στρατιώτη.\nΤους άνδρες τους χώρισαν σε δύο ομάδες. Στη μία έβαλαν τους ηλικιωμένους και στην άλλη τους νέους. Τους ηλικιωμένους τους έκλεισαν στη φυλακή, ενώ τους νέους με ισχυρή συνοδεία τους οδήγησαν στις φυλακές του Μελενίκου. Κατά τη διαδρομή, υπέφεραν αφάνταστα βασανιστήρια από τους στρατιώτες, που τους συνόδευαν. Δεμένοι σφιχτά από τα χέρια λακτίζονταν και μαστιγώνονταν καθ’ όλη τη διαδρομή, ενώ τους αφήρεσαν ότι πολύτιμο είχαν μαζί τους, χρήματα, ωρολόγια, δακτυλίδια και άλλα.\nΟι πληροφορίες ότι πλησιάζουν οι Βούλγαροι στην πόλη των Σερρών, συνέβαλαν ώστε να καταρρεύσει το ηθικό των στρατιωτών της Τουρκικής Μεραρχίας και να διαλυθεί στις 20 Οκτωβρίου ή 2 Νοεμβρίου, σύμφωνα με το παλιό ημερολόγιο.\nΜετά την άσχημη για τους Τούρκους τροπή των πραγμάτων, στις 24 του μηνός, ο Διοικητής και φρούραρχος των Σερρών Νατζή Πασάς, εγκατέλειψε και αυτός την πόλη μαζί με ολόκληρη τη φρουρά του, που αποτελούνταν από 2.000 λογχοφόρους, δεκατρία τηλεβόλα και μία πυροβολαρχία Μαξίμ. Την ίδια ημέρα, 24 Οκτωβρίου περί το απόγευμα, Βουλγαρικές συμμορίες κατελάμβαναν τις Σέρρες και τα χωριά της περιοχής.\nΤο καθεστώς που επέβαλαν οι Βούλγαροι στα καταλαμβανόμενα εδάφη ήταν παντού το ίδιο. Όταν ο στρατός περνούσε μέσα από τα χωριά αφόπλιζε τους Οθωμανούς, όπλιζε τους χριστιανούς και ανέθετε την ασφάλεια τους και τις συγκοινωνίες στις ακολουθούσες το στράτευμα συμμορίες. Παρατηρούνταν μάλιστα το παράδοξο φαινόμενο να είναι διορισμένοι σε θέσεις διοικητών πόλεων και χωριών, πρώην ληστές και φυγόδικοι, οι οποίοι έτυχε να είναι αρχηγοί τέτοιων συμμοριών.\nΜε διάφορα προσχήματα λήστευαν και φόνευαν, ενώ προφασιζόμενοι έρευνες για ανακάλυψη όπλων, απογύμνωναν τα σπίτια των μουσουλμάνων, παίρνοντας κάθε πολύτιμο αντικείμενο και διέπρατταν ακατανόμαστα όργια σε βάρος μουσουλμανίδων γυναικών, μπροστά στα μάτια των συζύγων και των γονέων τους. Ένας πυροβολισμός, που ρίχνονταν επίτηδες, ήταν αρκετός για να δώσει το σύνθημα σε κάποια συμμορία ν’ αρχίσει τις σφαγές. Σε μία ημέρα τετρακόσιοι Οθωμανοί σφαγιάστηκαν στην περιοχή ή θανατώθηκαν με λογχισμό ή τυφεκισμό κατά τον πιο φρικτό τρόπο.\nΑνύποπτοι οικογενειάρχες συλλαμβάνονταν στην αγορά από τους Βουλγάρους, οδηγούνταν σε κάποια πάροδο και τουφεκίζονταν ή λογχίζονταν χωρίς καμία διαδικασία. Για τη συμπλήρωση του έργου λήστευαν τα πτώματα, ώστε να καυχώνται για την αποτρόπαια ανδραγαθία τους.\nΗ εγκατάσταση δύο ταγμάτων Βουλγαρικού στρατού με το πρόσχημα της προσωρινής φιλοξενίας στη Θεσσαλονίκη, υπό το στρατηγό Θεοδώρωφ, έδωσε τη δυνατότητα στο Ελληνικό Στρατηγείο να ζητήσει από τους Βουλγάρους την εγκατάσταση στην πόλη των Σερρών μίας Επιλαρχίας Ιππικού από 300 ιππείς υπό τον επίλαρχο Πιερράκο Μαυρομιχάλη. Οι εύλογες όμως εκδηλώσεις πατριωτισμού των Ελλήνων κατοίκων της πόλης, αφύπνισαν το φθόνο και τη ζηλοτυπία των Βουλγάρων στρατιωτικών, οι οποίοι άρχισαν πλέον να αντιμετωπίζουν τους Έλληνες ως υποτελείς. Καθημερινά άρχισαν να προκαλούν επεισόδια, ώστε να δικαιολογούν στη συνέχεια τα αυστηρά και καταπιεστικά μέτρα της Βουλγαρικής Διοικήσεως σε βάρος του Ελληνικού στοιχείου.\nΗ βάναυση συμπεριφορά των Βουλγάρων στη αρχή κατά του Τουρκικού πληθυσμού και στη συνέχεια η τήρηση εχθρικής στάσης έναντι του Ελληνικού στοιχείου, μέσα στις πόλεις και στην ύπαιθρο, μετρίασαν τις αγαθές προθέσεις των Ελλήνων, οι οποίοι πιστεύοντας τις διαβεβαιώσεις των συμμάχων, τους υποδέχθηκαν στην αρχή ως ελευθερωτές. Γρήγορα όμως έγιναν αντιληπτές οι προθέσεις των Βουλγάρων και πολλοί κάτοικοι, ιδίως νέοι φυγαδεύονταν, προς τις ελεύθερες πλέον Ελληνικές περιοχές, που ελέγχονταν από τον Ελληνικό στρατό. Πολλοί ακόμη νέοι έσπευσαν με την κήρυξη του Β΄ Βαλκανικού πολέμου να καταταγούν στον Ελληνικό στρατό, για ν’ αποφύγουν τη σύλληψη τους από τους Βουλγάρους, με τα γνωστά για τον Ελληνισμό της Μακεδονίας αποτελέσματα.\nΑπό τις Ελληνικές οικογένειες του Σιδηροκάστρου τρείς ευπατρίδες νέοι οι Καλαϊτζής Νικόλαος του Αθανασίου, Γκαλίδης Λεωνίδας του Αγγέλου και Βαργεμέζης Νέστωρ του Ιωάννου, πέρασαν τα σύνορα και έσπευσαν να καταταγούν στον Ελληνικό στρατό, για να επιστρέψουν ως απελευθερωτές την 27 Ιουνίου του 1913, στην πόλη που γεννήθηκαν, τιμημένοι από τον Αρχιστράτηγο Βασιλιά Κωνσταντίνο και την Ελληνική Κυβέρνηση, με τα μετάλλια των αντίστοιχων μαχών του Α΄ και Β΄ Βαλκανικών πολέμων.\nΗ 7η Βουλγαρική Μεραρχία, ενισχυμένη και από τη Μεραρχία της Ρίλας, αφού κατέλαβε τις Σέρρες κινήθηκε εσπευσμένα προς τη Θεσσαλονίκη υπό τον Θεοδωρώφ, επιδιώκοντας να εισέλθει στην πόλη του Αγίου Δημητρίου, προτού προλάβουν οι Έλληνες. Τις Βουλγαρικές όμως φιλοδοξίες πληροφορήθηκε έγκαιρα η Ελληνική Κυβέρνηση, γι’ αυτό έδωσε εντολή στον Αρχιστράτηγο, Διάδοχο Κωνσταντίνο, να κινηθεί πάραυτα και να καταλάβει την πόλη το δυνατόν ταχύτερα.\nΤην 18η απογευματινή ώρα της 26ης Οκτωβρίου, η 7η Βουλγαρική Μεραρχία, έφθασε στην παρυφή της Θεσσαλονίκης, στη Γιουβέσνα. Εκεί έλαβε επιστολή του Έλληνα Αρχιστρατήγου με την οποία γνωστοποιούσε στο Θεοδωρώφ ότι ο διοικητής των Τουρκικών δυνάμεων και η υπ’ αυτόν δύναμη, ως και η Θεσσαλονίκη, παραδόθηκαν στον Ελληνικό στρατό. Παρά την ειδοποίηση αυτή, η Βουλγαρική Μεραρχία συνοδευόμενη από το διάδοχο του Βουλγαρικού θρόνου Μπόρις και τον αδελφό του πρίγκηπα Κύριλλο, ξεκίνησε την επομένη 27η Οκτωβρίου από τη Γιουβέσνα και το βράδυ έφθασε στο Γιαϊλατζίκ. Καθ’ οδό έλαβε νέο έγγραφο του Ελληνικού Στρατηγείου, με το οποίο ειδοποιούνταν περί της παραδόσεως του Τουρκικού στρατού και της Θεσσαλονίκης στον Ελληνικό Στρατό και ότι όφειλε να απέχει από κάθε εχθρική πράξη εναντίον τους.\nΌταν όμως η 7η Ελληνική Μεραρχία αναπτύχθηκε στην βόρεια παρυφή της Θεσσαλονίκης φάνηκε μετά από λίγο και η Βουλγαρική 7ηΜεραρχία να πλησιάζει. Τα πρώτα της τμήματα σταμάτησαν προ των Ελληνικών, που κατείχαν το δρόμο.\nΟ Στρατηγός Θεοδωρώφ, αφού πλησίασε ζήτησε να επιτραπεί στον ίδιο να εισέλθει στην πόλη και να παρουσιασθεί προ του Διαδόχου Κωνσταντίνου. Προσελθών δε στο Στρατηγείο του Διαδόχου στη Θεσσαλονίκη, ζήτησε να επιτραπεί η είσοδος στην πόλη, σε δύο τάγματα της Βουλγαρικής Μεραρχίας, στα οποία υπηρετούσαν οι πρίγκιπες, για να μπορέσουν ν’ αναπαυθούν υπό στέγη, δεδομένου ότι δεν ήταν δυνατό να τ’ αποχωρισθούν. Λόγω αβροφροσύνης προς τους δύο πρίγκιπες εισακούσθηκε η αίτηση του Θεοδωρώφ, αλλά οι Βούλγαροι, εισήγαγαν με δόλο, μαζί με τα δύο τάγματα και άλλα τμήματα τηςΜεραρχίας.\nΠηγή: Σιδηρόκαστρο αιώνια πόλη\nΕικόνα από: Θέματα Στρατιωτικής Ιστορίας\nThis entry was posted on 13 Οκτωβρίου, 2020 στις 8:01 πμ\tand is filed under Αναδημοσιεύσεις, Βαλκανικοί Πόλεμοι, ΙΣΤΟΡΙΚΟ, ΜΕΛΙΑ. Με ετικέτα: Βασιλιάς Κωνσταντίνος, Ναδίρ Πασάς, Νικ. Σκαρλάτος, Πιερράκος Μαυρομιχάλης, Στρατηγός Θεοδωρώφ, Σιδηρόκαστρο αιώνια πόλη. You can follow any responses to this entry through the RSS 2.0 feed. You can leave a response, ή trackback from your own site.


Με μια εξάδα στο Ευρωπαϊκό Κλειστού η Κύπρος\nΠΟΛΙΤΗΣ SPORTS, 21/02/2019 (τελευταία ενημέρωση 11:23)\nΤέσσερις αθλητές και δύο αθλήτριες μας εξασφάλισαν τη συμμετοχή τους στο Ευρωπαϊκό Πρωτάθλημα Κλειστού Στίβου της Γλασκώβης (1-3 Μαρτίου 2019).\nΣτην κατηγορία γυναικών θα αγωνιστούν οι Σκεύη Ανδρέου (60 μέτρα, ατομικό και φετινό ρεκόρ 7.40) και Ελένη Αρτυματά (400 μέτρα, φετινό ρεκόρ 54.18, ατομικό 54.17).\nΣτην κατηγορία ανδρών θα λάβουν μέρος οι Μίλαν Τράικοβιτς (μεγάλη μας ελπίδα για μετάλλιο στα 60μ. μετ’ εμπ.), Ανδρέας Χατζηθεορής (60 μέτρα, ατομικό και φετινό ρεκόρ 6.78), Χρήστος Δημητρίου (800 μέτρα, έχει ατομική επίδοση 1.48.23 και φετινή 1.48.79), Αμίν Χαντίρι (3.000 μέτρα, ατομικό ρεκόρ 7.55.32).\nΟ Τράικοβιτς στο μεταξύ έτρεξε χθες πάλι θαυμάσια σε ένα δυνατό crash test, τούτη τη φορά στο διεθνές μίτινγκ PSD Bank του Ντίσελντορφ. Ο αγώνας ήταν σαν prova generale ενόψει Γλασκώβης για τον Μίλαν και πρέπει να πούμε ότι, ήταν πετυχημένη πρόβα.\nΟ πρωταθλητής μας σημείωσε χρόνο 7.52, όσο και ο Ισπανός (κουβανικής καταγωγής) Ορτέγα. Ο Τράικοβιτς, ωστόσο, έχασε την πρώτη θέση στο φώτο φίνις, με διαφορά χιλιοστών του δευτερολέπτου. Το 7.52 του Μίλαν είναι μόλις ένα εκατοστό πιο «αργό» ρεκόρ από την ατομική του επίδοση (7.51) και η δεύτερη καλύτερή του όλων των εποχών.\nΗ σειρά τερματισμού στον τελικό: Ορτέγα (Ισπανία) 7.52, Τράικοβιτς (Κύπρος) 7.52, Κριτέντεν (ΗΠΑ) 7.60, Μάλετ (ΗΠΑ) 7.66, Πόζι (ΗΒ) 7.67, Μπαλνουβάιτ (Γερμ.) 7.67, Κονσταντίνο (Βραζ.) 7.73, Τράμπερ (Γερμ.) 7.82.\nΔιοικητική έρευνα για την υπόθεση του 5μηνου βρέφους διέταξε ο υπουργός ΥγείαςΠετάχτηκε από τον πάγκο με κατεβασμένο σορτσάκι ο Μιλίνκοβιτς-Σάβιτς (video)


Επέστρεψε στον Ολυμπιακό η Λικέντρα Τζόνσον | ebasket.gr\nΚεντρική Γυναίκες Επέστρεψε στον Ολυμπιακό η Λικέντρα Τζόνσον\nΣτον Ολυμπιακό επέστρεψε μετά από ένα χρόνο απουσίας η Λικέντρα Τζόνσον.\nΗ Αμερικανίδα, η οποία την περσινή σεζόν αγωνίστηκε στον Φάρο Κερατσινίου, θα φορέσει ξανά τα “ερυθρόλευκα” μετά και από την ανακοίνωση που εξέδωσαν οι νταμπλούχοι Ελλάδος.\nΤο νέο μεταγραφικό απόκτημα του Ολυμπιακού δήλωσε στο olympiacossfp.gr :\n“Είμαι πάρα πολύ ενθουσιασμένη που επιστρέφω στην κορυφαία ομάδα της Ελλάδας. Πέρασα δύο τέλεια χρόνια στον Ολυμπιακό, κατακτήσαμε δύο νταμπλ, παίξαμε για πρώτη φορά στην Ευρώπη. Πέρσι αγωνίστηκαν στον Φάρο, αλλά πιστεύω ότι η καρδιά μου ανήκει εδώ.\nΘέλω τόσο πολύ να φορέσω και πάλι την φανέλα του Ολυμπιακού και είμαι πολύ χαρούμενη που θα παίξω στην ομάδα έχοντας τον κόουτς Παντελάκη ως προπονητή μου. Για μένα είναι ευχαρίστηση να είμαι σε αυτόν τον σύλλογο. Ξέρω που βρίσκομαι, αγαπώ πάρα πολύ τους οπαδούς μας και είμαι σίγουρη ότι έχουμε την ποιότητα για να παραμείνουμε στην κορυφή της Ελλάδας και γιατί όχι να κάνουμε το βήμα παραπάνω στην Ευρώπη. Εύχομαι να επιτύχουμε όλους τους στόχους μας την χρονιά που έρχεται.”\nΠροηγούμενο Άντιτς: “Aισθάνομαι ότι μπορώ ακόμα”\nΕπόμενο Στη λίστα της Ευρωλίγκας ο Παναθηναϊκός


ROCKAN μπουρνούζι, L/XL, Γκρι | IKEA Ελλάδα\nROCKAN μπουρνούζι, L/XL\nΜήκος: 112 cm\nΠυκνότητα επιφάνειας: 380 g/m²\nΜεικτό βάρος: 1.16 kg\nΜία άνετη φόρμα για αυτά τα πρωινά χαλάρωσης στο σπίτι - με απαλό πετσετέ ύφασμα και στις δύο πλευρές, ρυθμιζόμενες θηλιές ζώνης, πρακτικές τσέπες και βολικά μανίκια για να κινείστε.\nΤο μαλακτικό μειώνει την ικανότητα απορρόφησης.\nΜπορείτε να απολαύσετε τα μεγάλα κυριακάτικα πρωινά με αυτό το άνετο μπουρνούζι. Η ραφή του μανικιού είναι ραμμένη διαγώνια μακριά από τη μασχάλη, ώστε να μην ακουμπά στο δέρμα σας και να έχετε περισσότερο χώρο για να κινείστε.Μερικοί προτιμούν να δένουν το μπουρνούζι τους κάτω από το στομάχι, ενώ άλλοι προτιμούν ψηλότερα. Προσθέσαμε ρυθμιζόμενη θηλιά για τη ζώνη που λειτουργεί και με τους δύο τρόπους. Μία μικρή λεπτομέρεια που σας δίνει επιπλέον άνεση.\nΤο ίδιο μαλακό πετσετέ βαμβάκι στο εσωτερικό όπως και στο εξωτερικό, ώστε να τυλιχθείτε με άνεση και να νιώσετε όμορφα μετά το μπάνιο ή το ντους.Οι τσέπες είναι τοποθετημένες στα πλαϊνά ώστε να μην καταλήγουν μπροστά όταν δένετε το μπουρνούζι σας. Πρακτικές για να ζεσταίνετε τα χέρια σας, να βάζετε χαρτομάντιλα, κλειδιά, το τηλέφωνό σας ή ένα μολύβι για το σταυρόλεξο.